
Prof. Dr. Ferhad Îbrahîm: 

Siyaseta 
Kurdên Rojava 
ne siyaseta PKKêye! 

Heftiya peş me, roja me, 
06.04.2012, li Almanyayê cejna olî 
"Karfreitag" e. Ji ber wê dibe ku 
hejmara 141ê ya Rûdawê li hinek 
cîhan dereng bikevê bazarê, anjî 
dereng bigihije aboneyan. 


Deutschland 1,50 Euro | Osterreich 1,50 | Belgium 1,50 Euro | Danmark 15,00 DKK | France 1,50 Euro | Nederland 1,80 Euro | Norway 15 NOK | Schweiz 2,70 CHF | Sverige 21,00 SEK 


Keçikek 2 
salî ji ber 
teşhîsa şaş 
dinale 

P izîşkên Kurdistanê 
gotin ku ew ji mejiyê 
xwe ve nexweş e û li gor 
wê derman kirin. Niha 
Ayaya 2 salî ji bo teda- 
wiyê li Almanyayê ye û 
pizîşkên Alman dibêjin; 
ew ne ji mejî lê ji dil û 
gurçikên xwe nexweş e 
û divê bê emeliyat kirin. 

Siyasetme- 
dar pilana 
AKPê bi 
guman 
dibînin 

H ikûmeta AKPê bi 
hinceta çareserki- 
rina pirsgirêka Kurd 
konseptek nû daye 
pêşiya xwe. Weke ku di 
çapemeniyê de hat 
nirxandin, ev konsepta 
ku ji 10 xalan pêk tê ji 
çareseriyê bêtir wê 
bibe sedemê xitiman- 
dinê. Hevseroka BDPê 
gultan Kişanak, Parle- 
menterê BDPê yê 
Amedê Şerafettin Elçî û 
Prof. Mehmet Altan ji 
Rûdawê re axivîn û 
daxuyandin ku ev 
konsepta ni jî konsep- 
tek ewlekariyê ye û 
nikare bibe çareserî. 

Cehşekî 


oşman 


Wîidanê min 


Piştî 18 salên cerdevaniyê, 
Bedran Akdagê ji herêma Mêrdînê 


wijdanê xwe rihet kir" û pirtûkek 




derbare buyeren wan salan de 




nivisand: Rastiyen aliye dinye çiye 

di xizmeta we de ne 

re bo Kurdistanê 




> rojnameyan bikire u 
bilêtekê qezenc bike 

favoriya Kai Pflaume ye 


Rûdaw 


Semîner li ser Pêşewa Qazî Mihemed li Berlînê 


Li îtalyayê 5 PKKyî 
hatin binçavkirin 


Bi helkefta 66. salvegera şe- 
hadeta Pêşewa Qazî Mihemed, 
li jêr navê "Jiyan, Bîr û Raman 
û Armancên Wî", li bajarê Ber- 
lînê semînerek li ser Pêşewa 
Qazî Mihemed tê lidarxistin. 

Beşdarvan: Dîrokzan 
û rojnamevan Kakşar Oremar 
Dem: Şemî, 31.03.2012 
Destpêk: saet 16:00 

Navnîşan: 

Haus der Demokratie 
und Menschenrechte 
Greifswalderstr. 4 
10405 Berlin 


Koln (Rûdaw) - Şowmenê 
alman yê naskirî Kai Pflaume 
di nivîseke ji bo rojnameya al- 
manî BILD de diyar dike ku 
yekem car ew heşt an neh salî 
rastî pirtûkên romannivîsê 
naskirî yê alman Karl May ha- 
tiye. Lê Kai Pflaume herwiha 
behsa favoriyên xwe yên ciwa- 
niya xwe jî dike û dibeje: "12 
salî êdî ez rastî pirtûka xwe ya 
favorî “Di Kurdistana dirinde 
re" hatim. Bi lehengê ku herî 


zêde min jê hez dikir, ku ew jî 
Hadschi Halef Omar bû. Ji dest- 
pêkê ve wî sempatiya min ki- 
şand aliyê xwe, ji ber ku ew bi 
awayekî din bû, gellek aliyên 
wî yên cuda hebûn. 

Karl May yek ji wan romanni- 
vîsên zimanê almanî ye ku herî 
zêde tê xwendin û herwiha yek 
ji wan nivîskarên Alman e ku 
herî zêde pirtûkên wî bo zima- 
nên din hatine wergerandin. Li 
gor texmînan, heta niha li se- 


ranserê dinyayê derdorê 200 
milyon nixse ji romanên wî ha- 
tine çapkirin, tenê li Almanyayê 
100 milyon. Karl May bi giştî 35 
romanên serpêhatiyan nivîsan- 
din û romana "Di Kurdistana 
dirinde re" di rêza duyemîn de 
ye. Karl May romana "Di Kur- 
distana dirinde re” di sala 
1892ê de nivîsand û gellek nif- 
şên Almanan bi rêya vê romanê 
yekem car peyv û hebûna Kurd 
û Kurdistanê bihîstin. 

Gundiyan û Parlementerê Grûba 
Keskan yê li Parlemena Ewropayê, 
Jose Bove, serdana çalakvanan kir. 
Herwiha derhênerê fîlman yê 
Fransî Luis Miranda û Kevnese- 
rokê Grûba Çepan li Parlemena 
Ewropayê, Francis Wurtz, jî ser- 
dana çalakvanan kir. Li aliyê din 


komeke ji 35 kesan pêkhatî dest bi 
greva birçîbûnê ya bi dor û dema 5 
rojî kirin û endamên vê komê wê 
serdana Parlemena Ewropayê, 
Konseya Ewropayê, CTP, Dadgeha 
Mafê Mirovan ya Ewropayê bikin û 
daxwaziyên xwe pêşkêşî wan 
bikin. 


L i bajarê Strasbourgê roja 
lê Adarê 15 endamên 
"Înisiyatîfa Azadiya Ji Bo 
Ocalan” dest bi greva bir- 
cîbûniyê kirine. Greva bê dem û 
bê dor a 15 kesan ligel pirsgirê- 
kên tendirustiyê didome û di vê 
navberê de komeke din jî dest bi 
greva birçîbûnê kir. 

Greva birçîbûnê ya ku bi ar- 
manca azadiya serokê PKKê Ab- 
dullah Ocalan û pejirandina 
statuya Kurdan di lê Adarê de li 
Dêra St. Maurice ya bajarê Fran- 
sayê Strasbourgê hat destpêkirin, 
mehek li paş xwe hişt. Di nava 15 
endamên "Însiyatîfa Azadiya Ji 
Bo Ocalan” de pirsgirêkên weke 
agirê bilind, tansiyona kêm û kêm 
vexwarin rû didin û çalakvan ji 
aliyê endamên Yekitiya Doktorên 
Cîhanê ve tên kontrolkirin. Roja 
27ê Adarê Serokê Federasyona 


Koln (Rûdaw) - Li gor televiz- 
yona îtalî ya nûçeyan Sky TG24, 
sêşama borî (27.03.2012) polî- 
sên îtalyayê 5 Kurdên ku tê îdia- 
kirin ku endamên PKKê ne, 
binçav kirine. 

Kesên binçavkirî tên sûcdarki- 
rin ku wan ji bo PKKê ji nav Kur- 
dên li îtalyayê pere kom kirine. 
Li gor daxuyaniya polîsên îtalî 
pereyên komkirî bo Almanyayê 
hatine şandin. Her pênc kesên 
binçavkirî yên di navbera 26 û 
40 salî de wê ji ber bikaranîna 
şîddetê û gefxwarinê û "karên 


terorîstî" bên dadgeh kirin. 

Piştî ku polîsên îtalî demek 
dirêj li telefonên kesên binçav- 
kirî guhdar kirine, li çendîn ba- 
jarên îtalyayê polîsan bi ser 
gellek malên Kurdan de girtin, 
di nav wan de li bajarên Roma, 
Venedîg, Modena û Padûa. Lê- 
pirsînên polîsan beriya çend 
mehan li Venedîgê dest pê kiri- 
bûn, piştî ku xwediyê dikanek 
doneran gilî kiribû û îdia kiribû 
ku li wî hatiye lêdan, ji ber ku wî 
qebûl nekiriye ku pereyên 
xwestî bide. 

Li ser navê însyatîfê Ahmet Çelîk daxuyanî da çapemeniyê 


Şahiya Newrozê li Berlînê 


Dem: Yekşem / 
lê Nîsanê 2012 

Destpêk: saet 13.00 
Cîh / Ort: Waterloo- 
Ufer 10961 Berlin 
(U-Bahn: Hallesches Tor) 

• Hozan Serdar - 
Rêzan (Hip.Hop) 

• Hemen Ali (Sorani) 

• Govend-Helbest 

Organîze: 

Kurdische Gemeinde zu 
Berlin und Brandenburg 

e.V., DIELINKE 


Bû mehek ku 
greva birçîbûnê 
dom dike 

Mehmet Sebatli 

eftiya borî sê 
rojnamevanên 
Tirk ên ku nû- 
nertiya Enqerê 
dikin ligel ra- 
yedarên AKPê 
civiyan û ragihandin ku hikûmetê 
ji bo çareseriya pirsgirêka Kurd 
planek nû amade kiriye. Di raya 
giştî de ev pilana ku ji deh xalan 
pêk tê, weke "Stratejiyeke nû di 
Pirsgirêka Kurd" de, anjî weke 
"pilana dewletê ya nû bo Kur- 
dan" hat binav kirin. Siyasetme- 
darên ku daxuyanî dane Rûdawê 
bi guman berê xwe didin kon- 
septa nû ya hikûmetê û dibêjin, 
"Ji bo çareseriyê pilanek nû tune, 
konsepta ewlekariyê ya berê tê 
dubarekirin.” 

Rojnamegera Milliyetê Asli Ay- 
dintaşbaş roja 24ê Adarê di qun- 
cika xwe de ragihand ku mehekê 
berê herdu hevserokên BDPê Gul- 
tan Kişanak û Selahattin Demirtaş 
li Enqerê bi nûnerekî hikûmetê re, 
ji bo rêya diyalogê bê vekirin, hev- 
dîtinek çêkirine. Demirtaş vê ci- 
vînê piştrast dike û dibêje "em 
amade ne însyatîfê bigirin.” 

Kişnak: Dicivînêde 
eşkere bû ku hikûmet 
diyalogê naxwaze 

Weke ku Selahattin Demirtaş ji 
Aydintaşbaşê re gotibû, Gultan Kişa- 
nakê jî di bersivdana Rûdawê de ew 
hevdîtin piştrast kir û got, "Me dax- 
waza hevdîtinê kir û me pêşniya- 
rên xwe pêşkêşî nûnerê hikûmetê 
kir." Kişanakê debarê armanca hev- 
dîtinê de jî agahî dan û got, "Me ji 
wan re got hihar tê, wê çalakî rû 
bidin, Newroz nêzîk dibe, nerazî- 
bûna gelzêdeye, em dixwazin ber- 
pirsiyariyê bigirin û divê hikûmet 
vê rewşê di ber çavan re derbas 
bike û rêya çareseriyê veke. Lê 
weke ku me ji helwesta wan fêm 
kir, hikûmet dixwaze konseptên 
ewlekariyê bide pêş, neyên hevdî- 
tin û çareseriyê.” Hevseroka BDPê 


Konseptên kevin 
di kirasên nû de 

Hevseroka BDPê Kişanak: 

Niha di navbera BDP û AKPê de ti gotûbej tune 

Şerafettin Elçî 


Gultan Kişanakê destnîşan kir ku 
piştî wê hevdîtina bi rayedarên hikû- 
metê re ti hevdîtinek çênebûye. Bi 
baweriya Kişanakê konsepta nû ya 
hikûmetê ne bi armanca dîtina mu- 
xatabekî ye, lê dubarekirina strate- 
jiya şer a berê ye: "Rewşeke nû, 
siyaseteke nû tune. Newroz bi 
tundî derbas bû û xuyaye ku bihar 
jî bi pevçûnan derbas bibe. Mixa- 
bin derbarê çareseriyeke sivîl û 
hevdîtinan de gotineke nû û zelal 
tune. Me heta îro gellek caran 
bang kir ku çi bikeve ser milê me 
em amade ne, lê hikûmet dixwaze 
bi serêxwe tevbigere. Lewma eger 
di konsepta wan a nû de hevdîtin 
hebin divê ew hewl bidin bi me re 
bikevin têkiliyê.” 


Elçî: Hikumet SDPê 
li dervê dihêle 


d 

c; 

Pê 


Gultan Kişanak 


Serokê KADEPê û Parlemen- 
terê Amedê Şerafettin jî Elçî da- 
xuyand ku ev pilan bi armanca 
çareserkirina pirsgirêka Kurd ne- 
hatiye amadekirin û tenê ji bo ro- 
jeva Newrozê bê guhertin hatiye 
amadekirin û got, "BDP li derve 
tê dîtin.” Elçî diyar kir ku pilana 
hikûmetê dubarekirina bi dehan 
pilan û projeyên berê ye û wiha 
axivî: "Derbarê çareseriyê de ti 
tiştek, ti gotinek nû tê de tune. 
Tenê dibêjin wê li dijî PKKê tê- 
koşîna çekdarî bidome. Konsep- 
tên berê yên têkçûyî dubare 
dike.” Bi baweriya Şerafettin Elçî 
hikûmet dixwaze BDPê di çare- 
serkirina pirgirêka Kurd de li 
derve bihêle û got ev helwest jî ti 
carî çareseriyê nayîne. Elçî wiha 
om kir: "Pilanek ku BDPê, ango 
siyaseta kurdîya li parlemen- 
toyê, li dervê bihêle, ti carî naçe 


nek û rêyek nû venake.” Altan 
diyar kir ku hikûmet bo hevdîti- 
nan BDPê nîşan dide, lê got, "Ras- 
terast nabêjin BDP, hinek şert û 
mercan tînin. Ew jî tengasiyê 
derdixe.” Bi baweriya Altan nave- 
roka vê konseptê dişibe konsep- 
tên berê û got, "Ev rê berê gellek 
caran hatiye ceribandin. Kon- 
septên ewlekariyê ti carî nabin 
çareser. Ez vê konseptê gellek 
xelet dibînim û ditirsim ku wê 
bihar pirr dijwar derbas bibe.” 
Ji bo çareseriyeke rastîn jî Altan 
nêrînên xwe wiha anî ziman: 
"Divê ji bo Kurdên ku li Tirki- 
yeyê dijîn konseptek wisa bê 
amadekirin ku mafên wan ên 
netewî û demokratîk misoger 
bike. Wekî din ti konseptek 
nabe çareserî." 

Kaynak: Deriyê 
gotûbêjan vekiriye 

Hêmin Xoşnaw 


Mehmet Altan 


serî. Dibêjin em ê siyasetmeda- 
rên ku têkiliya wan bi PKKê re 
tune be, mixatab bigirin. BDP jî 
hertim dibêje ku em jî weke 
PKKê nûnertiya heman gelî 
dikin lê ti têkiliyek organîk di 
navbera me de tune. Hûn bi 
PKKê re şer dikin, BDPê jî li 
derve dihêlin, hûn ê bi kê re me- 
seleyê çareser bikin? Bi CHP û 
MHPê re? Yan bi kesayetên 
bêhêz re bikin ku ti têkiliya wan 
bi gelê Kurd re tuneye?” 

Altan: Konseptên ewlekariyê 
ti carî nabin çareser 

Nivîskar û rojnamevanê tirk 
Mehmet Altan jî konsepta nû ya 
hikûmetê ji bo çareserkirina pirs- 
girêka Kurd kêm dibîne û dibêje, 

"Ji bo çareseriyeke rastî ti îmka- 


ş 


êwirmendê berê yê MITê 
Mahîr Kaynak dûr nabîne 
careke din gotûbêj dest pê 
bikin û ji Rûdawê re got: "Li gor 
stratejiya hikûmeta Tirkiyeyê, 
deriyê gotûbêjan herdem li ser 
piştê ye. Lê daxwaza siyasî ya 
aliyê Kurd ne eşkere ye û hemû 
daxwazên wan îdeolojîk in.” 
Kaynak dibêje agahiyên wî yên 
zêdetir derbarê destpêkirina 
gotûbêjan de nînin û got, "lê 
berê bûyeran bi aliyê diyalogê 
diçe.” Bi baweriya Kaynak, ne 
girîng e piştî destûr yan berî wê 
gotûbêj bên kirin: "Girîng e 
rêya gotûbêjan bi tevahî bê 
xweşkirin û mebesta diyalogê 
çareserkirin û lihevkirin be.” 

Bi baweriya mamosteyê za- 
nîngehê û çavdêrê siyasî Solî 
Ozel jî, egera gotûbêjan û gihiş- 
tina encamekê heye: "Eger xwe 
jê venedizin. Lê li Tirkiyeyê şe- 
fafiyet nîne û tirsa ji reaksyona 
raya giştî heye.” 


Li senata Belçîkayê behsa siberoja Kurdan li Sûriyê hat kirin 

"Divê Kurd sûdê ji tecrûbeya Flamanên Belçîkayê werbigirin’’ 


Hîwa Ebdulla Brûksel 

R oja 12.03.2012ê bi însiyatîfa 
partiya serketî di hilbijartinên 
borî yên Belçîkayê de "Yekîtiya 
Flaman a nû A-NV” konferansa 
“Rojhilata Navîn û Demokrasî, bû- 
yerên vê dawiyê yên Sûriyê û pê- 
geha Kurdan” li paytexta Belçîka 
Brûkselê li salona Senatê hat saz- 
kirin. Di vê konferansê de ji aliyê 
dîrokî, siyasî, erdnîgarî û neteweyî 
pirs bê ronîkirin hewldan hat 
kirin, lê peyamek dihat bihîstin 
ew jî ev bû: "Opozisyona sûrî û Bi- 
rayên Misilman ji aliyê Tirkiyeyê 
tên piştgirîkirin û nabe rê li ber 
serketina Tirkiyeyê li Sûriyê bê ve- 
kirin.” 

Endamê Sênata Belçîkayê yê li 


ser lîsteya Partiya Nasyonal a Fla- 
manî A-NV, Piet De Bruyn ku rêve- 
berê konferansê bû, gotarek bi 
navê 'Vlandern û Kurd' pêşkêş kir 
û behsa rola Flamanan bo kêşeya 
Kurd kir û got: "Divê Kurd sûdê ji 
ezmûna Flamanan wergirin û bi 
çavekî rexnegir berê xwe bidin 
dema xwe ya borî. Eger wî mafî 
bidin min, ez wek neteweperwe- 
rekî Flamanî ji we re dibêjim ser- 
ketina me vedigere wê yekê ku me 
dîroka xwe nas kir û sûd jê wer- 
girtBruyn şîret jî li Kurdan kir ku 
ji xeynî ku bi awayekî nûjen bira- 
min, herwiha hesta xwe ya netewî 
jî biparêzin û ji dest nedin: "Tiştê 
ez gihandim vê rojê ew bû ku mal- 
bata min ez bi vî awayî perwerde 
kirim." 


Her di vê konferansê de, cîgirê 
serokê Desteya Hevahengiya Nişti- 
manî ya Sûriyê Xalid îsa gotarek 
pêşkêş kir û qala têkiliya Kurd- 
Elewî û Sunniyên Sûriyê kir û got: 
"Heya sala 1937ê pêwendiya Kur- 
dan û dewleta Sûrî asayî bû, hin 
postên Kurdan yên bilind jî hebûn. 
Lê ligel ku petrol li navçeya kurdî 
hat dîtin, dewleta Sûrîyê Kurd paş- 
guh kirin û dest bi helandina Kur- 
dan kir.” Derbarê armanca Desteya 
Hevahengiya Niştimanî ya Sûriyê, 
Xalid îsa got: "Em daxwaza demok- 
rasî û ne navendîtiyê bo Sûriyê 
dikin ku hemû kes di nav de cihê 
xwe bibîne." îsa got ku ew wek En- 
cûmena Niştimanî ya Sûriyê nafiki- 
rin ku ligel destêwerdana leşkerî 
ye bo rûxandina rêjîma Esed, ji ber 


ku ew ditirsin ezmûna îraq û Lîbi- 
yayê dubare bibe: "Destêwerdana 
leşkerî, yanî destêwerdana Tirki- 
yeyê, ev jî hewldaneke li dijî Kur- 
dan.” Desteya Hevahengiya 
Niştimanî ya Sûriyê yek e ji sê ali- 
yên serekî yên opozisyona sûrî, ku 
PYD jî ligel vê desteyê ye. 

Rojnamevanê navdar yê Belçîkî 
û pisporê kêşeyên Rojhilata Navîn, 
Lodo Debrabander, gotarek bi 
navê "Metirsiyên Destêwerdana 
Derveyî û Leşkerî” pêşkeş kir. 

Lodo got ku di sala 2005ê de hikû- 
meta Esed du derfetên mezin ji 
dest dan, eger hikûmetê wê çaxê 
xwe ji wan însyatîfên bi navê 'Pey- 
mana Şamê' venedizîba, ku li 
derve û hundir ronakbîran bo de- 
mokratîzekirina Sûriyê encam 


dan, vêga Sûriyê wê di qonaxeke 
din de bûye. Navborî rexne li med- 
yaya cîhanî û medyayên ewropî û 
welatê xwe girt ku nûçe û bûyeran 
bi awayekî rast venaguhêzin. Lodo 
ku di dawiya Chileya îsal de ser- 
dana Sûriyê kiriye, got: "Tiştê ku 
min li Sûriyê dît ne ew bû ku roj- 
nameyên cîhanê behs dikirin.” 

Di çend rojên borî de serokê 
Fraksyona Libêral li Parlementoya 
Ewropayê û serokwezîrê berê yê 
Belçîkayê Gee Verhofstad daxwaza 
çekdarkirina opozisyona Sûriyê 
kir, lê Lodo li dijî vê pêşniyarê ye û 
dibêje: "Bi dîtina min pêşniyara 
Verhofstad senaryoyeke bi xof e, ji 
ber ku çekdarkirina opozisyonê 
dibe sedemê zêdebûna qurbani- 
yan.” 

Şirove 



Ala Kurdistanê 

nîşanayekrêziya 

malaKurde 


Bayram Ayaz 


N îşanên niştimanî û netewî di yek- 
rêziya miletan de xwedî cîhên gi- 
rîng in. Al, nexşe, sirûd, sembolên 
dîrokî, çandî û civakî nîşanên sereke yên 
niştimanî û netewî ne. Civakê nêzî hev 
dikin, hestiyariyeke netewî û niştimanî 
diafirînin. 

Sembolên netewî, parekî ji nasnameya 
"visuel" in, ya ku mirov bi şekl û rengan 
dibîne, digire dest, xwe bi wan bi nav 
dike û pê bi xurûr e. Mirov û civak xwe bi 
nîşan û sembolên netewî dinasin û didin 
nasîn. Civakên xerîb jî me bi sembolên 
me yên netewî û niştimanî, bi ala welatê 
me dinasin. Ala welat nîşana herî bilind 
ya milet û civakê ye. Nexşe û sirûd jî hêja- 
yiyên milet in. Di dîplomasiya navnetewî 
de al û sirûd nîşanên rêzgirtin û pesend- 
kirina aliyan in. 

Ala Kurdan û Kurdistanê cara yekem 
sala 1946ê, di dema damezirandina Ko- 
mara Kurdistanê li Mahabadê, li Mey- 
dana Çarçira hat daliqandin. Ev al îro li 
Başûrê Kurdistanê bi biryara Parlemen- 
toya Kurdistanê bi fermî tê hildan. Cîhê 
kêfxweşî, şanazî û serbilindiyê ye ku ala 
Kurdistanê li gellek serdanên dîplomatîk 
jî tê daliqandin. Hinek dewlet ala Kurdis- 
tanê napejirînin. Ev mijareke siyasî ya 
herêmî û navdewletî ye û jê re hê dem û 
xebat divê. 

Di mijara sembolên netewî de, mixabin 
em bi xwe di nav mala Kurd de zahmeti- 
yan ji xwe re derdixin. Dorberên PKKê di 
mijara ala Kurdistanê de serêşiyan çêdi- 
kin. Helwesta PKKê beramberê ala Kur- 
distanê şaşiyeke mezin e. Ev helwest 
dikare rê bide dijminên miletê Kurd ku bi 
vê pirsê bilîzin. Ev mijar pêwist e heta ci- 
vandina Konferansa Kurdistanê bi diya- 
logê û hevdu têgîhandinê çareser bibe. 

Ne hewce ye em li ser vê mijarê zêde 
binivîsin. Her miletek û welatek pêdiviya 
xwe bi alayek û bi sirûdekî heye. Ev al 
berî 66 salan li beşekî welatê me hatiye 
hildan. Me di ber vê alayê de xwîn rijan- 
diye, pêşewayên me hatine daliqandin. 
Demê em xwedî li vê alayê derdikevin, pê 
re em xwedî li dîroka xwe, şoreş û berx- 
wedanên xwe derdikevin. Bila her partî û 
rêxistin al û remzên xwe hebin û li qadan 
hildin. Ev ji mafê her rêxistinekê ye. Lê 
heman demê divê em hemû bi hevra 
alaya xwe hevbeş ya milet û welatê xwe jî 
bilind bikin. Nîşan û peyama yekrêziya 
mala Kurd ev e. Pêwist e em vê heva- 
hengî û yekrêziyê bi dostên xwe jî û bi 
dijminên xwe jî nîşan bidin. Doza Kurd û 
Kurdistanê gihaye pêvajoyeke wisa ku 
pêdiviya miletê Kurd bi van helwestan û 
biryaran heye. 

Ev pirs mijareke hesas e. Divê em vê 
mijarê bi sebir û sebat bi PKKê re biaxifin 
û hevdu têbigihînin. Ne ku ev mijar bibe 
sedemên dijberiyê û ev cudayetî zêdetir 
kûr bibe. Baweriya me ew e ku wê tev- 
gera welatparêz a Kurdistanê di Konfe- 
ransa Kurdistanê de dawî li vê mijarê 
bîne û em bikarin hemû bi hev re di bin 
ala miletê xwe de mil bi mil bi bimeşin. 


Serpêhatiya 18 salên cerdevaniyê 


Poşman bû û pirtûkek li 
ser cerdevaniya xwe nivîsî 

i ■ 



Bedran Akdag niha 
Hêmin Xoşnaw 


44 


Zikê min tije 
bibû ji nehêni- 
yên jiyana cer- 
d e v a n i y ê , 
wîjdana min, 
ez diêşandim." 
Bi vê sedemê Bedran Akdag 
bo rehet kirina wîjdana xwe 
biryar da ku derbarê bûyerên 
18 salên cerdevaniya xwe de 
pirtûkekê binivîse. Navê pir- 
tûka xwe jî kiriye: "Rastiyên 
Aliyê Din yê Çiyê.” 

Bedran Akdag (38) ji eşîra 
Sorikan li herêma Mêrdînê ye. 
Wek pirraniya cerdevanên wê 
herêmê ew di sala 1992yê de 
dibe cerdevan. Bedran di sala 
2010yê de dev ji cehşîtiyê 
berda û biryar da ku pirtûkekê 
li ser jiyana wan salên cerde- 
vaniya xwe binivîse. Niha pir- 
tûka Bedran ketiye bazarên 
Tirkiye û Bakurê Kurdistanê. 

Navborî berî her tiştî qala 
navê pirtûka xwe ji Rûdawê re 
kir û got: "Bo heq û hesab ligel 
kiiyarên karên tarî bê kirin, min 
navê wê kir 'Rastiyên Aliyê Din 
yê Çiyê'. Min nikarîbû bêtir li 
hember van bûyeran bêdeng 
bim, lewma min biryar da wîj- 
dana xwe rehet bikim û vê pir- 
tûkê binivsînim.” 

Di salên 90î yên sedsala borî 
de gellek tawanên teror û kuş- 
tina siyasetvan, nivîskar û wêje- 


vanên Kurd û Tirk hatin kirin, ku 
di dosyayên dadgehê de wek 
"tawanên kiryar nediyar” hatin 
tomarkirin. Lê Bedran dijî bika- 
ranîna vê hevokê ye û dibêje: 
"Êdî kiryar diyar in û qurbanî jî 
di bin axê de ne.” 

Bûyera Ridvan Ozden 
ronî dike 

Bedran qala sedemê devjê- 
berdana xwe ji cerdevaniyê 
dike û dibêje: "Hêzên tarî yên 
di nava dewletê de, yên ku za- 
nibûn ku ez li hember tawa- 
nên wan bêdeng nabim, 4 
caran kemîn danîn ku min bi- 
kujin, lewma min dev ji cerde- 
vaniyê berda.” Bedran Akdag 
di pirtûka xwe de behsa du ta- 
wanên kiryar nediyar dike. 
Yekem; kuştina general Rid- 
van Ozden di 12ê Tebaxa 
1995ê de, ku wek kesekî nê- 
zîkî general Eşref Bîtlîs dihat 
naskirin, ku wî jî di 17ê Sibata 
1993ê de di encama teqîna fi- 
rokeyeke leşkerî de jiyana 
xwe ji dest da. Bedran Akdag 
dibêje ku Ozden bi pilana JI- 
TEMê hat kuştin, ji ber ku 
bibû asteng li pêşber kiryarên 
tarî: "Gava Ridvan Ozden bo 
Mêrdînê hat veguhastin, wî 
hewl dida ligel xelkê haş bibe, 
di her helkeftekê de digot şîd- 
det pirsa başûrê rojhilat aloz- 
tir dike, herwiha rê nedida 



Bedran Akdag dema ku cerdevan bû 


qaçaxçîtî û narkotîkê, lewma 
bi pilana Atîlla Ogur, ku îro li 
ser dosya Ergenekonê tê dad- 
gehkirin, hat kuştin.” 

JITEMê 7 gundiyên 
Qiziltepeyî kuştin 

Bûyera duyemîn ku di pir- 
tûka Akdag de tê behskirin, 
kuştina 7 gundiyên Elî Dîskê 
li Qiziltepe, di sala 1993ê de 
ye. Heya îro jî berpirsiya wê 
tawanê di stuyê PKKê de ye. 
Wê şevê çend kesên ku cilên 
gerîlla li xwe dikin diçin wî 
gundî û pereyan kom dikin û 
dûre bi hinceta ku rê nîşanî 
wan bidin, wan 7 kesan dibin 
derveyî gund û wan dikujin. 
Lê Bedran Akdag di pirtûka 
xwe de çend belgeyan pêşkêş 
dike, herwiha navê şahidekî jî 
tîne ku dibêje ew kiryar ji 
aliyê JITEMê hatiye bicihki- 
rin: "Ji wan her 7 gundiyên ku 
hatin kuştin, 3 kes ji malba- 
tekê bûn. Kurekî wê malê he- 
valê serdema eskeriya birayê 
min bû. Ji ber ku ji heman êlê 
bûn em beşdarî behiyê bûn. Li 
wir hinek agahî ketin destê 
min ku pişta min rast kirin ku 
PKKê ew tawan nekiriye.” 
Akdag qala şahidekî bûyerê dike, 
keseke bi navê Mehmet Şerîf 
Yîgît, ku wê çaxê zarok bû: 
"Mehmet gava bihîst ku dixwa- 


zim vê pirtûkê binivîsim hate 
cem min û got nehêniya vê bû- 
yerê li ba min e.” Akdag ji ser 
zarê wî kes bûyerê wiha vedi- 
bêje: "Çend îtîrafçiyên PKKê bi 
rênîşanderiya Atîlla Ogur û bi 
fermana Tansu Çîller cilên çiyê li 
xwe dikin û diçin nava gund. Ji 
ber ku xelkên gund welatparêz 
in, hevkariya wan dikin. Dûre 8 
kesan, ku şahid jî bi wan re bû, bi 
hinceta ku otomobîla wan li der- 
veyî gund xirab bûye, bi xwe re 
dibin. Lê li ser rê Mehmet Şerîf bi 
hinceta ku zarok e vedigerînin û 
li dûriya 14 km li bakurê gund 
wan her 7 kesan dikujin.” Gelo M. 
Şerîf Yîgît çawa zaniye ew girê- 
dayî JITEMê bûne? Bedran di- 
bêje: "Piştî bûyerê general Atîlla 
Ogur gazî Yîgît dike û jê re dibêje 
ger tu bidî dû wê meseleyê, wek 
yê din ez ê te jî bikujim. Lewma 
ji tirsa xwe bêdeng dike.” 

Heya îro çend pirtûk û lêkolîn 
derbarê tawanên kiiyar nediyar 
hatine nivîsandin, lê ti yek ji wan 
navê tawanbar û şahidan bi 
awayekî eşkere nabêje. Ev yek 
pirtûka Bedran Akdag ji wan 
cuda dike. Navborî got: "Her çi- 
qasî demeke kurt e ku pirtûk li 
bazarê ye, lê her roj nivîskar û 
çavdêrên vî warî telefona min 
dikin û spasiya min dikin. Ev pir- 
tûk di xizmeta proseya amade- 
kirina destûra nû de ye û rastiya 
bûyeran datîne ber çavê berpir- 
sên vî warî.” 

Salihê Kevirbirî Alma Ata 

Ez Kinyazê îbra- 
hîmê Nevoyê 
Mîrze me. Wekî 
Kinyazê Îbrahîm 
Mîrzoyêv jî tême 
naskirin. lê Gulana 1947ê, li Zen- 
gîbasara Ermenistanê hatime din- 
yayê. Ev der li ser Çemê Eres e û 
nêzîkî sînorê Tirkiyeyêye. Navêg- 
Gundê me Rihanlûye. Malbata me 
ji Serhedêye. Em ji Eşîra Celaliyan 
in. Kal-bavê min ji Rojhilatê Kur- 
distanê hatine Bazîdê, ji wir jî li 
îdirê bi cîh û war bûne." 

Prof. Dr. Kinyazê Îbrahîm, roj- 
hilatnas û akademîsyen, serokê 
Kurdên Qazaxistanê ye û li Zanîn- 
geha Abaya Alma Atayê serokê 
Navenda Zimanên Dinyayê ye. 
Piştî şerê Qerebaxê terka Erme- 
nistanê dike û di destpêka sala 
1990Î de li Alma Ataya Qazaxis- 
tanê bi cîh dibe. Li Erîvanê, li Za- 
nîngeha Xaçatûr Abovyan salên 
dirêj serokatiya Beşê Ziman û 
Edebiyata Azeriyan kiriye. Li Qa- 
zaxistan û Asya Navîn nûnerê Na- 
venda PENa Kurd e û berpirsê 
giştî yê kovara edebî Nûbarê ye 
ku li Alma Atayê bi zimanê kurdî 
û rûsî ronahiyê dibîne. Kinyazê 
Îbrahîm xwediyê gellek xelatên 
neteweyî ye. Bi 6 zimanan dizane 
û nêzîkî 20 pirtûk li pirtûkxaneya 
kurdî zêde kiriye. 

'Xortê 65 salî' xwediyê serpê- 
hatiyeke balkêş e. Di 65 salan de 
bûye şahidê gellek qewimînan, 
guhdariya karesatên mezin ki- 
riye. Ji dayîkê û nefîkirina yekem 
destpê dike: “Dayika min malxa- 
nima Mihemedê Nadoyê Ûsoye.Ji 
Eşîra Birûkan e. Li Wanê hatiye 
dinyayê. Di sala 1926ê de tevlî bi 
qasî 2000 malan malbata me jî 
dersînor dibe, dikeve nav axa Nex- 
çîvana Sovyeta Berê. Wê gavê gel- 
lek eşîrên me Kurdan ji ber 
serhildanên Agirî, Şerê Bro Heskê 
Têlî, Şêx Seîd xwe li sînoran dixis- 
tin û ji berzilma roma reş terkeser 
dibûn. Rehmetiyê bavê min digot 
ku ew ji eşîra Bro Heskê Têlîyê Ce- 
lalîne. Gel bi halekîperîşan hatiye 
sirgunkirin. Parek çûye îranê. Em 
ji wan eşîran bûne ku 1926ê der- 
basî axa Sovyetê bûne. Gellek eşî- 
rên Kurdan para xwe ji nefiyê 
standine. Brûkî, Celalî, Sîpkî. Lêzê- 
detirê wan Brûkî bûne. Heta sala 
1937ê li wir mane. Piştîku derbasî 
hêla din a Eresê dibin, li aliyê din 
ji malbata wan gellek kes dimînin. 
Artêşa Sor a Sovyetê rê li ber wan 
digire. Êdî nahêle derbas bin. 
Sînor têşidandin. Berê di navbera 
Tirkiye, Sovyet û Ermenistanê de 
sînor tune bûn. Havînê Kurd ji wir 
dihatin zozanên Egrîce, Qanîgol, 
Qizilziyaretê. Heta payîza dereng 
li wir diman. Payîzê dizivirîn Ser- 
hedê. Gava ku birek ji eşîrên Kur- 
dan li wan zozanan bûne, leşkerên 
Sovyetê hatine û gotine; ‘Êdî hûn 
nikarin derbasî hêla din a Eresê 
bibin!' Milet perîşan dibe...” 

Paqijkirina ji Kurdan 

Kinyazê Îbrahîm piştî vê rewşê 
behsa malbatekê dike ku serî ji vê 
yekê re rakiriye û tevlî kuştina 
mêran û leşkeran sînor derbas ki- 



Kinyazê Ibrahîmê Nevoyê Mîrze 


Ji Erîvana Ermenistanê berbi Alma Ataya Qazaxistanê: 

Çîroka sirgunkirina malbata 
Serokê Kurdên Qazaxistanê, 
Kinyazê Îbrahîni 


riye: “Çend mal hene, ji Mala Ba- 
soyê Ozmên ku Mamkî ne. Şer 
dikin, sînor derbas dikin. Xwe li 
Çemê Eres dixin, digihîjin qewim, 
bira û pismamên xwe. Di navbera 
wanû leşkerên Sovyetê de şer çê- 
dibe. 2-3 kes ji wan,ji leşkerên rûs 
jî çend leşker têne kuştin. Piştî wî 
şerî, Sovyet sînor girê dide. Hince- 
teke din jî ew bû ku divê Kurd ji 
wir derketana. Digotin; 'Kurdên li 
nav sînorên Azerbeycan, Tirkiye û 
Ermenistanê karê îstîxbarat û 
ajantiyê dikin.'Desthilatdarên Er- 
menistan û Azerbaycanê jî dixwes- 
tin Kurd ji wir derkevin. Armanca 
wan 'paqijkirina'jiKurdan,yekmi- 
letbûna wan bû.'' 

Sala 1937ê, di nava şevekê de, 
Kurdan li trênên bar û heywanan 
siwar dikin, di bin kontrola leşke- 
ran de nefî dikin. Kes nizane bi ku 
ve jî dibin. Du mehên dirêj di 
rêyan de 'dê weledê xwe davêje!', 
gava dibînin ku li Qazaxistan û li 


Ermenistanê tînin Kirgizîstanê. 
Kurdên Azerbaycan û Nexçîvanê 
tînin Qazaxistanê. Malbata me sê 
salan li Qizilqeyayê dimîne. Heta 
sala 19401" 

Sê sal paşê destpêka Şerê Cî- 
hanê yê Duyem e. Camêrek heye, 
ji wan re dibe dergeh û star! Stara 
vegera Erîvanê. Ew camêr rew- 
şenbîr, şaîr û nivîskarê mezin We- 
zîrê Cebarê Nadirî ye. Kinyazê 
Îbrahîm bi van hevokan behsa 
wan rojan dike: "Di nav nefîkiri- 
yan de malbata Wezîrê Nadirî jî 
hebûye. Ew jî hatine sirgunkirin. 
Wezîrê Nadirî tê malbata xwe 
dibe. Dewletê ji bo malbata me 
digot; 'Ev kesên biguman in. Di- 
karin ajantiyê bikin.' Lê Wezîrê 
Nadirî ketibû karê dewletê. Di îs- 
tîxbarata dewletê de nav û dengê 
wî hebû. Rê jê re vekirî bû. Digot; 
‘Ez kefîlê vê malbatê me.' Hat û 
malbata xwe bir. Mala me jî tevlî 
mala wan, sala 1940Î zivirî Erî- 
vanê. Li Erîvanê 



Ji wan re dibêjin Nebêjin zimanê 
me kurdî ye, bibêjin êzdîkî ye' 
Radyoya Kurdî heye. Radyo veki- 
rin, bi navê Radyoya Êzîdiyan, lê 
nemeşiya. Rojname derxistin, 
dîsa nemeşiya. Nameşe jî! Gava 
digotin zimanê me êzdîkî ye'jî bi 
kurdî digotin! 


ser hidûdên Kirgizîstanê ne. Sar, 
seqem, çol, best. Ne ew der bi zi- 
manên wan dizanin, ne ew bi zi- 
manên wan deran! 

“Malbata me jî di nav wan de ne. 
Dê, bav, xwişk-bira, kal-pîr, qewim 
û pismam. Malbata me li Kirgizîs- 
tanê wîlayeta Qizilqeyayê peya 
dikin. Ew der nêzîkî Oşê ye. Oş li 
ser sînorê Ozbekistanêye! Kurdên 


ji bo 10 malan 
avahî standin, 
erd standin. 
1941 mala me 
derbasî Zengî- 
basarê dibe, li 
gundê Rûhan- 
liyê cîwar dibe. 
Ji dê û bavê min 
re 9 zarok 
çêbûn. 7 bira, 2 
xwişk: Têmir, 
Yaqûb, Gulnaz, 
Ez, Eylaz, 
Eywaz, Ehmed, 
Nûrê û Mihemed. Em destpêka 
1990Î ji Erîvana Ermenistanê 
hatin Alma Ataya Qazaxistanê." 

Qeraseyekî edebiyata dinyayê ye 

Kinyazê Îbrahîm di sala 1955ê 
de dest bi dibistanê dike û heta 
1963yê li gund dixwîne. 1963yê li 


Wezîrê Nadirî li malbatê dibe xwedî 

Erîvanê dest bi dibistana navîn 
dike. Sala 65-66ê dibistane diqe- 
dîne û diçe Fakûlteya Ziman û Dî- 
rokê ya Zanîngeha Bakûyê. 
Doktoraya xwe jî li wir dike. 
1978ê teza xwe ya doktorayê di- 
nivîse. Teza wî li ser 'Têkiliya Ede- 
biyata Kurdan û Azeriyan' e: “Min 
di teza xwe de behsa edebiyata me 
ya bedew xal bi xal nivîsandiye. 
Edebiyata çar perçeyên welatê me 
tê de heye. Min edebiyata me ûya 
Azeriyan daye ber hev. Li gorî vê 
tezê em dibînin ku gellek rewşen- 
bîr û nivîskarên mezin ên Azeri- 
yan, li ser edebiyata Kurdan 
nivîsandine. Di nav wan de gellek 
kes jî hene ku Kurd in. Mesela nivîs- 
karêAzeriyan ê mezin Nîzamî Gen- 
cewî dinivîse ku dayîka wî Kurd e. 
Nîzamî 'qeraseyekî edebiyata din- 
yayê'ye. Wîbixwe 'Xemse' nivîsan- 
diye. Her wiha wî îskendername 
nivîsandiye. Nîzamî di berhema 
xweya Leyla û Mecnûnê de dibêje 
'dayîka min Kurd e û navê wê Reîse 
ye. Min terbiya xwe ji malxalanê 
xweyê Kurd dîtiye.' Gava dayîka wî 
dimire gellekî xemgîn dibe. Li ser 
dayîka xwe nivîsandiye, me kiriye 
kurdî. Jixwe dayîka wî ji bajarê 
Gencê, ji Êla Şedadiyan bûye. Nî- 
zamî li ti deverî nanivîse 'bavê min 
Faris e, an Azerî ye an Tirk e.' 
Naxwe bavê wîjî Kurd e." 

Prof. Kinyazê Îbrahîm diyar dike 


Diyaspora 5 


ku mînakên wisa gellek in, di zar- 
gotina Azeriyan de gellek motîfên 
Kurdan hene û berdewam dike: 
“Yek ji wan 'Destana Koroglî' ye. 
Koroglî bi kurdîjî hatiye gotin. Ko- 
roglî Kurdekî Celalî ye. Têkiliya 
Kurd û Azeriyan di tarîxê de xurt e. 
Zimanê azeriyan bi ser tirkî veye, 
lê ew ne tirk in, arî ne. Kurd jî arî û 
medyayî ne. Îranîjî wisa ne. Li Roj- 
hilat, li îranê Azerî di nav Kurdan 
de mezin bûne. Rabûn-rûniştin, 
xwarin, adetên wan gellekî nêzîkî 
hev in. Kurdan nêzîkî xwe dîtine. 
Mesela gellekşaîr û nivîskarên Aze- 
riyan li serKomara Mehebad, Qazî 
Mihemed û Pêşmergeyên Barzanî 
nivîsandine. Min di teza xwe de 
behsa van têkiliyan jî kiriye." 

Ermenîstan axa Ermeniyan e 


Salên 1989-1990, şerê Qere- 
baxê. Azerî û Ermenî hev dixwin! 
Kinyazê Îbrahîm dibêje ku şer 
mala Kurdan jî mîrat kiriye: “Kur- 
dên me -xasma jî Kurdên me yên 
misilman- rastîêş û azareke mezin 
hatin. Ji neçarî li seranserê Sovyetê 
belav bûn. Hinekji wan çûn Sîbîrya 
û Yaqûtskê, beşekji wan çûn Rûsya 
û derdora wê, qismek ji wan hatin 
Qazaxistan, Qirgizîstan û Ozbekis- 
tanê. Ev nefîkirin ne wekî nefîki- 
rina 1937êû 1944ê bû. Ermeniyan 
bi darê zorê digotin 'ji nav me 
derkevin, herin. Ermenîstan axa 
Ermeniyan e!' Di dema Sovyetê de 
ji bavê kîzêde bû wisa bigota?Sov- 
yetê çavê wan derdixist!" 

Kinyazê Îbrahîm dibêje ku ev 
polîtîkaya dewleta Ermenistanê 
bû, dixwestin Kurdên misilman û 
Kurdên êzîdî ji hev cuda bikin û 
ev polîtîka îro jî berdewam e: "Di- 
gotin 'Êzîdî ne kurd in!' Ji ber ku 
digotin 'Em Kurd in', kirin ku gel- 
lek rewşenbîr, zimanzan, nivîska- 
rên Kurdên me yên Êzîdî terka 
Ermenistanê bikin. Dewletê bi 
rêya şêx û pîrên Êzîdiyan zilm û 
neheqî li wan kir. Semendê Siya- 
bend, Şekiroyê Xudo Mihoyî, Kar- 
lanê Çaçan, Mîroyê Esed, Çerkezê 
Reş, Tîtalê Efo, Şerefê Eşîr, Celîlê 
Celîl, Ordîxanê Celîl. Tevahiya van 
navan digotin; 'Em Kurd in', lê Er- 
meniyan şêx û pîr sor dikirin ku li 
dijî wan bikin şer. Dikirin jî. Digo- 
tin 'We miletê xwe firotiye!' Bi ser 
de jî li Karlanê Çaçan û Çerkezê 
Reş xistibûn. Ez bi xwe li wir bûm. 
Ev lîstika Ermeniyan bû. Dixwes- 
tin tifaqa Kurdan perçe bikin. Er- 
meniyan niha tiştekî wiha xistine 
nav Êzîdiyên me. Ji wan re dibêjin 
'Nebêjin zimanê me kurdî ye, bi- 
bêjin êzdîkî ye' Radyoya Kurdî 
heye. Radyo vekirin, bi navê Rad- 
yoya Êzîdiyan, lê nemeşiya. Roj- 
name derxistin, dîsa nemeşiya. 
Nameşe jî! Gava digotin 'zimanê 
me êzdîkî ye' jî bi kurdî digotin! 
Ez bi xwe 43 salan di nav Kurdên 
me yên Êzîdî de mame. Pirraniya 
heval û hogirên min Kurdên Êzîdî 
bûne. 43 salan min negotiye 'tu 
Êzîdî yî' wan negotiye 'tu Misil- 
man î.' Em diçûne malên hev, me 
nanê hev dixwar. Kurdayetî îro 
behrek e. Di wê behrê de Êzîdî jî, 
Zaza jî, Goran jî, Soran jî, Behdînî 
jî di hûndirê wê behrê de ne. Gelo 
tu dikarî ji behrê, ava çeman cuda 
bikî? Nikarî! 

)i xwendevanên Kurd malpereke bi zimanê almanî 


Koln (Rûdaw) - Sêsdeh xwendevanên 
Kurd ku li Almanyayê di zanîngehan 
cuda de dixwînin, bi navê 
www.diekurden.de malperek nû- 
çeyan vekirin. Yek ji damezrênerê mal- 
pera Îsmaîl Zagros derbarê armanca 
malperê de ragehand, “Em dixwazin bi 
rêya 'diekurden.de' jigelê Almanyayê 
re derbarê Kurdan de rastiyê bidin 
nîşandin.” 

Malpera nûçeyanya nû tevlî nava ça- 
pemeniya Kurdan bû, lê bi cudahiyeke 
taybet: Malper bi zimanê almanî 


weşanê dike. Malpera “diekurden"ji 
aliyê komeke xwendekarên Kurd ên li 
zanîngehên Almanyayê dixwînin, ha- 
tiye damezirandin û ji her çar per- 
çeyên Kurdistanê nûçeyan bo 
xwendevanên Alman werdigerîne zi- 
manê almanî. Yek ji damezrênerê mal- 
pera “diekurden” Îsmaîl Zagros diyar 
kir ku dewleta tirk li Ewropayê jî bi 
rêya malperên wek “turkischpress” û 
“deutsch - tuerkische-nach rich ten ” der- 
barê Kurdan û tekoşîna wan de nû- 
çeyên derew belav dike û doza Kurdan 

wek karekî “terorîstî“ nîşan dide. Za- 
gros derbarê armanca malpera 'die- 
kurden.de' de jî wiha dibeje: “Em ê bi 
rêya vê malperê rewş û pirsgirêkên 
Kurdan bi rayagiştîya Almanyayê re 
bidin naskirin û ji her çar perçeyên 
Kurdistanê nûçeyan wergerînin bo al- 
manî.” 


Di malperê de nûçe û wêneyên aktuel, 
şîrove, lînkên derbarê Kurdên Ewro- 
payê de, dîmen û derbarê mafên miro 
van de dosya û belgename hene. 
Malpera “Diekurden”liser Facebooke 
jî nûçeyên aktuel diweşîne û ligor en 
camên roja 26êAdarê 420 
malper ecibandine. 



Ayaya 2 salî ji ber 
teşhîsa şaş dinale 

» Aya 2 sal û se mehî ye. Ew ji ber teş- 
hîsa şaş ya pizîşkan li Kurdistanê şaş ha- 
tiye tedawîkirin. Bi alîkariya Komeleya 
Kulturî ya Kurdî li Munchenê Aya niha ji 
bo tedawîkirinê li Almanyayê ye. Pizîş- 
kan biryar dan ku pêwîst e Aya bê emeli- 
yat kirin. Lê malbat bê mecal û bê pere 
ye. Bavê Ayayê: "Ez naxwazim zarokeke 
xwe ya din jî winda bikim." 


Reşad Ozkan Munchen 

A ya Sehed Abdulla 
ji dema jidayîk- 
bûna xwe ve nex- 
weş e. Destpêkê 
malbata wê ew 
birin cem pizîşkên bajarê Za- 
xoyê, lê pizîşkên Kurd ti çare- 
yek jê re nedîtin. Bavê Ayayê, 
Saaed Abdulla Alî, dibeje "Ji 
Zaxo heta Hewlerê, me li ti 
derê doktor neheştin ku Aya 
nebir cem wan. Doktoran di 
serî de teşhîs kirin û gotin Aya 
ji mejiyê xwe ve nexweş e, felca 
mejî lê daye' û ev 2 sal in ku 
Aya ji ber nexwşiya mejî tê der- 
mankirin, heban digre, derzi- 
yan lê dixin." Pizîşkên 
Kurdistanê malbata Ayayê bêh- 
êvî kirin û ji wan re diyar kirin 
ku tedawîkirina Ayayê zor e. Lê 
weke ku xuya dike, Aya ne ji 
mejiyê xwe ve nexweş e. Pi- 
zîşka "Kinderklinik Dritter 
Orden" li bajarê Munchenê, 
xanim Dr. Med Martina Baeth- 
mann dibeje, "li gora tahlîlên 
me, Aya ji dil û gurçikên xwe 
nexweş e û pêwîst e ku ji dil û 
gurçikan bê emeliyatkirin. Ev 
tê wê wateyê ku pizîşkên kurd 
teşhîsek çevt bo nexweşiya 
Ayayê kirine û di encamê de bi 
awayekî şaş hatiye tedawîkirin. 


■V* 




Aya Sehed Abdulla li nexweşxaneya bajarê Munchenê 


BotedawiyaAyayê) /ed; 
deyîqewetamalbatê riste 

Malbata Ayayê çi mal û milken 
wan hebûn ji bo mesrefa nexwe- 
şiya wê xerç kirine. Bavê Ayayê 
dibêje "me rojekê ji aliyê cîran û 
xizman ve bihîst ku komeleyek 
Kurdan li Almanyayê du-se zaro- 
kên nexweş bo dermankirine bi- 
riye Almanyayê, arîkarî bi wan re 
kiriye." Bavê Ayayê Saaed Abdulla 
li komeleyê digere û pêwendiyê 
bi Serokê Komeleya Kultûrî ya 
Kurdî li Munchenê (KKV) Faxir 
Sindî çêdike û bo Ayayê daxwaza 
alîkariyê dike. Faxer Sindî: "Dêba- 
vên Ayayê ji bo tedawiya Ayayê 
hêviya xwe ji doktor û nexweşxa- 
neyên Kurdistanê qut kirine û bi 
şev û roj bo başbûna wê dua diki- 
rin. Rewşa wan a aborî pirr nebaş 
e. Pirr pere ji cîran û xizman deyn 
kiribûn. Pirr deyndar bûne. Wekî 
bo zarokên din me arîkarî kiribû, 
ji bo tedawiya Ayayê jî min soza 
arîkariyê da wan." Li gor agahiyên 
ji Faxir Sindî, heta niha ji bo anîna 
Ayayê ji Kurdistanê û bicîhkirina 
wê li nexweşxaneyê derdorê 10 
hezar Euro mesref bûye. 

Serokê KKV Sindî bo arîkariyê 
di serî de bi doktorên nexweşxa- 
neya "Kinderklinik Dritter 
Orden" li bajarê Munchenê re 
hevdîtina pêk anîn. Sindî di salên 


borî de jî sê zarokên Kurd bo 
dermankirine li ser navê kome- 
leyê anîbûn Munchenê. Mesre- 
fên tedawiya zarokan para zêde 
klînîkê girtibûn ser xwe. Sindî di- 
beje: "Ez bi xwe çûm Hewlerê û 
min ji bo Aya û bavê wê ji konsol- 
xaneya Almanyayê vîze wergirt. 
Diya wê jî pirr dixwest bi keça 
xwe re bê Almanyayê, le belê ji 
ber zaroka xwe ya biçûk nika- 
rîbû bê. Aya û bavê xwe divê ji fi- 
rokexaneya Hewlêrê bihatana 
Almanyayê, lê ji ber ku dereng 
gihiştin firokexaneyê, ew negi- 
hiştin firokeya xwe. Dûre Aya û 
bavê xwe bi taksiyekê ji Zaxoyê 
diçin bajarê Amedê û ji vir bi fi- 
rokeyê difirin Stembolê û dîsa bi 
firokeyê ji wir tên bajarê Dussel- 
dorfê. Ji vir jî êdî xwe gihandin 
Munchenê." 


Zarokekî xwe yê sê 
mehîjîwindakirin 

Di nexweşxaneya "Kinderkli- 
nik Dritter Orden" li bajarê 
Munchenê de nezikî 700 hevkar, 
hemşîre û doktor kar dikin, pir- 
raniya mesrefên wan ji alîkariya 
kesên xêrxwaz tên finansekirin. 
Hemşîreya ku bo li Ayayê dinere, 
xanim Anna Maria (navê wê ha- 
tiye guhertin) ji Ayayê pirr hez 
dike û hertim çav û guhên wê li 


Ji bo emeliyatê 30 
hezar Euro pêwîst in 

J i bo ku Ayaya du salî bika- 
ribe bê emeliyatkirin, der- 
dorê 30 hezar Euro pêwîst 
in. Ji bo komkirina van pere- 
yan Komela Kurdan û "Kin- 
derklinik Dritter Orden" 
banga alîkariyê li xêrxwazan 
dikin û ji bo vê yekê klînîka 
Munchenê kontoyek veki- 
riye. Kesên ku bixwazin alî- 
kariya Ayayê bikin, dikarin 
bi rêya hesabê jêr alîkariya 
Ayayê û malbata wê bikin: 

Bo alîkariyê: 

Spenden fur Aya Saaed 

Prinzessin Rupprecht Ve- 
rein fur Kranke Kinder e.V. 
Konto.: 64 60 23 44 07 

Hypo-Vereinsbank 
BLZ: 700 20 270 


ser Ayayê ne. Aya giredayî se- 
rûmê ye, av û xwarina wê xaltîka 
wê, hevjîna Faxer Sindî, li malê 
çêdike û dibe nexweşxaneyê. 
Bavê Ayayê, Saaed Abdulla, di- 
beje: "Ne ez û ne jî keça min me 
ji xwarina nexweşxaneyê hez ne- 
kiriye, xwarina xweş jî çêdikin le 


belê dile me naçe xwarina wê." 
Saaed Abdulla li Kurdistanê ligel 
birayê xwe yê mezin di dikana wî 
de wekî firoşvanekî kar dike û 
şêrîniyan difiroşin. Saaed dibeje: 
"Pereyê ku ez qezenc dikim ne 
têrî mala min, ne jî têrî tedawiya 
keça min dikin." 

Saaed Abdulla ji rewşa keça 
xwe ya biçûk bi guman e û di- 
beje: "Aya pirr bêriya dayika xwe 
dike û carina dema ku mirov xwe 
nezikî wê dikin diqîre." Saaed 
Abdulla her roj telefonî hevjîna 
xwe dike: "Dayîka Ayayê, pirr 
meraqa me dike û bo Ayayê şev 
û roj xewa wê nayê. Dayîka 
Ayayê her saetan dixwaze rewşa 
keça xwe bibhîse. Xizm û cîranên 
me ji pirr meraqa me dikin." 

Bavê Saaed Abdulla, Abdulla 
Alî, di sala 1985ê de di girtîgeha 
bajarê Mûsilê de tevlî hevalên 
xwe ji aliye rejîma Saddam ve 
hatine kuştin. Abdulla Alî en- 
damê Partiya Demokrat a Kur- 
distanê (PDK) bû û kare siyasî li 
bajêr dikir. Niha sê zarokên 
Saaed Abdulla û hevjîna wî hene. 
Lawikekî wan dema ku 3 mehî 
bûye nexweş ketiye û jiyana xwe 
ji dest daye. Saaed Abdulla yê 
bavê sê keçan bi çavên tije hestir 
dibeje: "Ez naxwazim zarokeke 
xwe ya din jî winda bikim." 


Wêne: Rûdaw 

Eyaleta Bayern 
penaberên Kurd naxwaze! 


Partiya Çep ya Swêdê: 


Divê 16ê Adarê bibe 





Cêwikên 
Kurd 
Gulnaz û 


Reşad Ozkan Munchen 

L i gor îstatîstîkên 
ne fermî li Al- 
manyayê nêzikî 
yek milyon Kurd 
dijîn. Pirraniya 
wan jî penaber 
in û di 30 salên 
dawî de ji ber zextên rejîmên ku 
Kurdistanê dagîr kirine, reviyane 
û parastina xwe li Almanyayê dî- 
tine. Tê texmîn kirin ku tenê li eya- 
leta Bayernê nêzîka 100 hezar 
Kurd dijîn. Penaber ji aliyê yasa- 
yên Almanyayê ve tên parastin, lê 
karmend û daîreyên fermî ji wan 
aciz in û wan naxwazin. 


Prz. Hainhold: 

Almanya dixwaze Yalçin 
radestîTirkiyeyê bike 

Wezareta Navxweyî ya Alman- 
yayê meha borî 4 Kurdên penabe- 
rên ji Rojavayê Kurdistanê dersînor 
kirin û ew bi firokeyek Lufthansayê 
şandin Macaristanê. Ev4 penaberên 
Kurd di payîza borî de ji Hesekê re- 
viyabûn û li Macaristanê doza pena- 
beriyê kiribûn. 


Polîsê Alman di 5ê Adarê de jî xor- 
tekî penaber bi navê Mahsun Yalçin 
li bajarê Augsburgê binçav kir û niha 
jî dixwaze wî radestî Tirkiyeyê bike. 
Polîs îdia dike ku Yalçin dema dax- 
waza penaberiyê kiriye agahiyên ne- 
rast derbarê nasnameya xwe de 
dane saziya penaberiyê. Hubert Ha- 
inhold, parêzerê Yalçin, dibêje ku 
"Polîs rast nabêje. Mahmut Yalçin pe- 
naberekî siyasî ye û ez bawer dikim 
ku dewleta tirk ew ji Almanyayê 
xwestibe. Polîs niha ew xistiye girtî- 
geha Stadelheimê li Munchenê. Ev 
nêzikî 40 roj in li vir dimîne heta ku 
doza wî bê zelalkirin." 


Abendzeitung: Cêwiyên çîna 
duyemîn: Gulnaz û Yalmaz 

Cêwikên Kurd, Gulnaz û Yalmaz 
(21) ji Başûrê Kurdistanê ne û 16 
sal in li Bayernê li bajarê Passau 
dijîn. Herdu li vir dibistana sere- 
tayî û lîse xwendine. Li gor yasa- 
yên hevwelatîbûna almanî li 
pêşiya wan ti astengî tine ne. 
Lê Daîreya Biyaniyan a bajarê 
Passau naxwaze Gulnaz û Yalmaz 
bibin hevwelatî û li pêşiya wan 
astengî derdixe. Rojnameya al- 
manî "Abendzeitung” li ser asten- 


^ Ligel ku belge- 
yên wan hene jî, 
Daîreya Biyaniyan 
bo cewikên Kurd 
astengiyan derdixe. 


giyên ku karmendên Daîreya Bi- 
yaniyan derdixin û helwesta dijî 
Kurdan rûpelekî taybet veqetand 
û doza Gulnaz û Yalmaz jî şîrove 
kir. Sernivîsa rojnameyê ya roja 
3ê Adarê jî ev bû: Zwillinge zwei- 
ter Klasse: Gulnaz und Yalmaz. 
Ango cêwiyên çîna duyemîn: Gul- 
naz û Yalmaz.” Rojna- meya 
Abendzeitung helwesta karmen- 
dên Daîreya Biyaniyan ya bajarê 
Passau wek dewletek bê edalet 
ku dijminahiya biyaniyan dike, 
binav dide. 

Birayê wan 
hevwelatî standiye 

Gulnaz û Yalmaz heta niha 
bi malbata xwe re di avahiya pe- 
naberan de li Hunzenbergê 
diman. Mafê wan ê penabertiya 
siyasî hatiye pejirandin û malbat 
niha jî dixwaze hevwelatiya al- 
manî bistîne. Karmendên Daîreya 
Biyaniya ya Passau jî dest daniye 
ser nasnameya wan. Li gor Gul- 
naz und Yalmaz, karmendên 
alman wiha ji wan re gotine: "Min 
ji we re gotibû, heta hûn pasaport 
an jî nasnameyek Îraqî ji xwe re 
peyde nekin, ez serdana we qebûl 
nakim.” Gulnaz û Yalmaz gellek 
caran bo ku nasnameyek Îraqî bi- 
girin serî li konsolxaneyên îraqe 
li Berlîn û Frankfurtê dane, lê ti 
encam bidest nexistine. 

Birayê wan ê mezin di sala 
2008ê de hevwelatiya almanî 
standiye. Ji bo wî ti astengî der- 
neketiye û tenê belgeyek rûniş- 
tinê jê xwestine. Lê bo herdu 
cêwiyan niha pirr astengî tên 
derxistin. 


Serokê kevin yê Partiya Çep ya Swêdê Lars Ohly 


Stockholm (Rûdaw) - Di mal- 
pera Partiya Çep ya Swêdî de 
wêneyê zilameki porspî heye, li 
pişt wî jî nivîsek mezin bi rengê 
reş û spî 'Aldrig mer Halabja” 
(Êdî ti car Helebçe dubare 
nebe) heye. Û di nivîsa jêr de jî 
hinek agahdarî li ser komkujiya 
Helebçeyê, hejmara miriyan û 
brîndarên wê hene. 

Ew kesê ku axaftinê dike Lars 
Ohly ye, serokê kevin yê Partiya 
Çep ya Swêdê. Lars Ohly niha 
berdevkê siyaseta çandê yê 
heman partiyê ye. Partiya Çep 
ya Swêdê tevlî Federasyona Ko- 
meleyên Kurdî li Swêdê û her 
wiha çend komeleyên kurdî dix- 
wazin ku roja pêkanîna komku- 
jiya Helebçeyê, ku 24 sal berê di 
roja 16ê Adarê de pêk hatibû, 
wek "roja navnetewi ya li dijî 
çekên komkujî” bê pejirandin. 
Herwiha tê daxwazinkirin ku 
qurbaniyên Helebçeyê bên qe- 
rebû kirin û brîndarên Heleb- 
çeyê bên derman kirin. Hewiha 
ji welatên Rojavayî tê xwestin 
ku Helebçeyê ji nû ve ava bikin 
û erda Helebçeyê ku heta îro jî 
jehrkirî ye, bê pakkirin. Lars 
Ohly bi xwe beşdarî bîranîna 
Halebçeyê dibe, ku hersal di 16 
Adarê de li dêra Gustav Adolf 
Fredrikê pêk tê. 

Însiyatîfa van daxwaziyan jî 
cara yekem di sala 2005ê de ji 


aliyê jina Kurd Hediye Guzel ve 
hatiye ku endama Meclîsa Rêve- 
beriya Partiya Çep ya Swêdê ye. 
Wê demê Hediye Guzel sekre- 
tera çapemeniyê ya Lars Ohly 
bû. Guzel dibêje ku wan ji hemû 
partiyên swêdî re nameyek şan- 
dine, him partiyên rastgir û him 
yên çepgir. Wan di nameya xwe 
de hemû partî vexwendine 
komcivînekê, ji bo ku li ser vê 
pirsê gotûbêjê bikin, ku bi çi 
awayî daxwaziyên xwe bigihî- 
nin organên wek Yekitiya Ewro- 
payê û Neteweyên Yekbûyî. 
Gava wan ya duyem jî ew e ku 
Swêd bi xwe li pişt ve daxwa- 
ziya nirxdar raweste ku ev pirs 
bigihije Yekîtiya Ewropayê û Ye- 
kîtiya Ewropayê jî vê pirsê hil- 
kişînê asta Neteweya Yekbûyî, 
daku roja 

3onn bû qada Kurdan 


Seyîdxan Kurij Koln 

K omela "alba kul- 
tur" ku bi profos- 
yonelî kar û 
barên muzîkê 
dike û pirranî alî- 
kariya muzîka etno-world 
dike, di 24ê Adarê de li bajarê 
Almanya Kolnê bi navê "Li 
Kolnê Festîvala muzîkê ya du- 
yemîn - Newroz- Nouroz: Bi- 
hara Çandan" şahiya Newrozê 
pîroz kir. 

Şahiya Newrozê li salona 
dêra Ev. Lutherkirche (Dara 


Luther ya Protestanî) de hat 
pîroz kirin. Qasî 400-500 kes 
beşdarî şahiyê bûn û di nav 
beşdaran de Kurd, Tirk, Ereb û 
Fars ji hebûn, lê pirraniya beş- 
daran Alman bûn. Bernameya 
şahiyê ji aliye keça Kurd Lale 
Konuk va hat rêvebirîn. Di şa- 
! hiyê de komen mûzîkê yên 
farsî, erebî, tirkî, ji Asyaya Na- 
verast û Kurd hebûn. 

Wek hûnermendên Kurd 
Aynûr Dogan tevlî koma xwe û 
Mehmet Akbaş tevlî şahiya 
Newrozê bûn. Aynûr qasî sae- 
! tekê bernameyek pirr dewle- 


mend pêşkeş kir û bi dengê 
xwe yê taybet beşdarên şahiyê 
hesîr girtin. Dema Aynûrê 
strana Ehmedo Ronî got, heta 
dawiya stranê ji salonê ti den- 
gek nedihat bihîstin, mirov 
digot qey li salonê ti kes tune. 
Mehmet Akbaş jî, ku li bajarê 
Kolnê dijî, klamên kirmanckî û 
klamek kurmancî wek opera 
pêşkêş kir. 

Şahiya Newrozê pi piştgiriya 
bajarvaniya Kolnê, LVR (Qalîte 
ji bo însanan) û Sudstadtleben 
(Piştgiriya çandî ya Dara Lut- 
her) ve hat organîze kirin. 


K urdên Ewropayê 
careke din di şa- 
hiya Newrozê de 
li hev civiyan û 
peyama azadî û 
aştiyê dan. Ji gellek bajarên Al- 
manyayê û welatên nêzî Al- 
manyayê roja 24ê Adarê beriya 
nîvroyê bi deh hezaran Kurdis- 
tanî bi organîzasyona YEK- 
KOMê li bajarê Bonnê bi du 
milan meşiyan û paşê li qada 
Newrozê civiyan. Li gor agahi- 
yên ku Komîteya Amedakar 
dan çapemeniyê, nêzîkî 80 
hezar Kurd û dostên wan ên 


Tirk û Alman li Bonnê civiyan 
û Newroz pîroz kirin. Di şahiya 
Newrozê de Hevseroka BDPê 
Gultan Kişanak, Hevseroka 
partiya almanî "Die Linke” Ge- 
sine Lötzsch û nûnerê SPDê 
axaftin kirin. Di sînevizyonê de 
jî axaftinên Serokê PKKê Ab- 
dullah Ocalan û peyama Se- 
rokê Konseya Rêveberiya KCKê 
Murat Karayilan hatin nîşan- 
din. Di şahiya Newrozê de 
Koma Berxwedan û huner- 
mendên wek Mehmet Akbaş, 
Serhado, Meryem û Erol Berx- 
wedan stran pêşkêş kirin. 


Piştî 20 salan dîsa Newroz vegeriya Lûdenscheidê 


YEK-KOMê: 80 hezar kes li Bonnê Newroz pîroz kirin 


Aynûr Doganê salon bêdeng kir 


Bi alîkariya bajarvaniya 
Kolnê şahiya Newrozê pêk hat 


» Kurdan û dostên wan di 
sahiya Newroza îsal de 
bajarê Bonnê bi reng û 
dengên xwe xemilandin 



Yasîn Kut (li çepê) tûrikekî şivanan yê kurdî diyarî da şaredarê Ludenschiedê 


Liidenscheid (Rûdaw) - 

Piştî 20 salan dîsa yekem 
car li bajarê Almanya Lu- 
denscheidê Newroz hat pî- 
rozkirin. Newroza ku 24ê 
Adarê li muzexaneya ba- 
jarê Lûdenscheidê pêk hat, 
derdorê 150 Kurd û dostên 
wan yên alman tevlî bûn. 

Di nav mêvanan de şare- 
darê bajarê Lûdenscheidê 
Dieter Dzewaz ji partiya 
SPDê û parlementerê he- 
rêma Nordrhein-Westfalen 
ji SPD Gordan Dudas jî 
amade bû. Herwiha serokê 
KOMKAR.eu Kovan Amedî 


jî tevlî şahiyê bû. Şaredar 
Dieter Dzewaz kêfxweşiya 
xwe ji bo pîrozkirina New- 
rozê li Lûdenscheidê anî 
ziman û bal kişand ser dî- 
roka Lûdenscheidê û got 
ku gellek komên koçber û 
ji welatên xwe sirgûnkirî 
xwe li vî bajarî girtine ku 
hêvî kir ku rojek were û 
Kurdekî Lûdenscheidê jî 
bibe şaredarê vî bajarî. 

Siyasetmedarê Kurd yê 
endamê civata şaraderiya 
Lûdenscheidê û duyemîn 
serokê Partiya Çep li Lû- 
denscheidê Yasin Kut, ku 


şahiya Newrozê organîze 
kiribû, spasiya şaredar 
Dieter Dzewaz kir û tûri- 
kekî şivanan yê kurdî di- 
yarî Dieter Dzewaz kir, wî 
ji soz da ku tûrikê kurdî li 
avahiya şaredariyê dali- 
qînê. 

Di şahiya ku bi piştgiriya 
muzexaneyên bajarê Lû- 
denscheidê û KOMKAR.eu 
hatibû orgnanîzekirin, hu- 
nermendên Kurd Mikaîl 
Aslan, Kenan û Gulten Ner- 
giz, Gul Yurtser, Fehmî He- 
zexî û Brîndar jî beşdar 
bûn. 

i NEWROZ M 


Li Madrîdê Kurd û Farisan 
Newroz bi hey re pîroz kirin 

N ewroza îsal li Madrîdê bo 
cara yekemîn Kurd û Fa- 
risan hevbeş organîze 
kirin. Şahî li Navenda 
Persepolîs û bi hevkariya 
Nûnertiya Hikûmeta Herêma Kurdis- 
tanê li Spanyayê hat lidarxistin. Ji bo 
ahangê grûpeke mûzîk û govenda 
kurdî ku ji 14 kesan pêk dihat ji Silê- 
maniyê hatibû. Di şahiyê de bêtirî 500 
kes ji derdorê 20 neteweyan amade 
bûn. 

Ehmed Tahirî, serokê Navenda Per- 
sepolîs, ji Rûdawê re axivî û got: “Em 
bi awayekî sereke ji bo pêşkêşkirina 
çanda farisî ji civaka spanî re dixebitin, 
lê ev nayê wateya ku em çandên din li 


îranê ji bîr bikin, wek çanda 
kurdî, nemaze ku di warê 
mûzîkê de gellekî dişibe 
mûzîka farisî. Hêvîdar im 
ku di salên bê de em fes- 
tîvalekî dîlan û mûzîkê 
ji bo pîrozkirina New- 
rozê li darxînin ku 
têde Kurd, Faris, 

Afganî, Azerî û 
yên din tê de beş- 
dar bin.” 

Derbarê bo- 
çûna pîrozkirina 
Newrozê ligel | 

Kurdan, Tahirî 
dibêje: “Ji berî 
du salan em bi vê 
yekê diramîn. îsal 




ji bo pîrozkirina New- 
rozê bi hevre me têkilî 
ligel nûnerê Hikû- 
meta Herêma Kur- 
distanê li Span- 
yayê, Daban Şa- 
dala, danî. Ew jî bi 
pêşniyara me kêfx- 
weş bû û hevkariya 
me kir”. Tahirî 
wiha pêde çû: “Di 
mehên pêşîn de 
jî em amadeka- 
riya xwe ji bo 
hembêzkirina 
du pêşange- 
han dikin, yek 
ya wênekêşekî 
Kurd û ya din 


jî ya şêwekarekî Kurd e.” Reinhard 
Lamsfuss yê alman ku beşdarî şahiyê 
bû, wiha behsa şahiya Newrozê li Mad- 
rîdê kir: "Ez bi rêya gudarkirina Ay- 
nûrê ketim cîhana mûzîka kurdî, niha 
jî ez pirr kêfxweş bûm ku min rîtmên 
din ji mûzîka kurdî nas kirin. Pirr hê- 
jaye ku mirov were van konsertan û 
mûzîka netewên din nas bike.” 

Karwan Ney, yek ji endamên grûpa 
mûzîkê, derbarî beşdarbûna xwe ji Rû- 
dawê re got “Me îsal ji bo du konsertan 
li Madrîdê xwe amade kiribû. Bi rastî 
em bi awakî baş ji aliyê cemawerê 
spanî hatin pêşwazî kirin, me dît ku 
xelkê spanî aşiqê mûzîka kurdî û amû- 
rên vê mûzîkê bûne, em gellekî kêfx- 
weş bûn ku cemawer heya dawiya 
konsertan bi me re dima.” 


Bo sponzoriya Rûdawê Newroz li Darmstadtê 



Darmstadt (Rûdaw) - Roja 
24.03.2012êli bajarê Almanya 
Darmstadtê ahenga Newrozê û serê 
sala nû ya kurdî bi sponzoriya rojna- 
meya Rûdawê û bi serpereştiya Ko- 
mela Kulturî ya Kurdî ya Mainzê hat 
çekirin. 

Di ahengê de nûnerê Liqa 6 a Par- 
tiya Demokrat a Kurdistanê (PDK) 
Serhed Xeforî û nûnerê konsolxaneya 
îraqê li Frankfurtê Segvan Bamernî û 
nûnerê Komela Kulturî ya Kurdî ya 
Mainzê jî beşdar bûn û heryek ji wan 
axaftinek pêşkeşî beşdarên ahengê 
kirin. Helbestvana Kurd Arezo Doskî 
jî çend helbestên xwe diyarî mêvanan 
kirin. Aheng bi beşdariya hunermend 
Niwar û Semir Hewlêrî bi dîlan û go- 
venda kurdî ji demjimêr 17:00 heta 
23:00 berdewam kir. 

Hevpeyvîna Hefteyê 


Rûdaw I Hejmar 140 


P rof. Dr. Ferhad 
Îbrahîm Sey- 
der serokê 

Mustafa-Bar- 
zani-Arbeitss- 
telle fur 

Kurdische Stu- 
dien (Mustafa-Barzani-Section 
ofKurdish Studies) li zanîngeha 
Erfurt li Almanyayêye. Derbarê 
rewşa li Sûriyê û Rojavayê Kur- 
distanê, herwiha pêwendiyên 
navbera partiyen kurdî de, Rû- 
dawe li nerînên rêzdar Prof. Dr. 
Ferhad Îbrahîm Seyder pirsî. 

Rûdaw: Rejîma sûrî niha di çi 
rewşê de ye, ewê bikaribe li ser 
desthilatê bimîne? 

Prof. Dr. Ferhad Îbrahîm Seyder: 

Rewş zor zehmet e. Ji aliyekî ve ew 
bajarên ku berê di destê opozis- 
yonê de bûn, weke Homs û Iblis, 
niha artêşa Sûriyê dikeve nav wan 
û dixwaz opoziyonê ji wan baja- 
ran derxîne. Wekî sedemên wê 
yekê ku çima rejîma sûrî wiha tev- 
digere, du nerîn hene. Yek jê gire- 
dayî rewşa navneteweyî ye: Çîn û 
Rûsya helwesta wan diyar e, ew b 
dijî biryareke Neteweyên Yekgirtî 
b dijî Sûriyê ne. Ev pişta rejîmê 
xurt dike. Ya din jî, welatên Ewro- 
payê ji guhertina rejîmê û dest- 
werdaneke çekdarî ji derve 
ditirsin. Ew dibejim em nizanim, 
piştî destwerdenak wiha ji derve 
dibe ku krîzek mezin li tevaya Roj- 
hilata Naverast belav bibe. Heta 
serokê DYAyê Barack Obama û hi- 
kûmeta wî jî heta niha tiştek neki- 
riye ku rejîma sûrî mecbûr bike ku 
siyaseta xwe biguhere, ev yek En- 
cûmena Niştimanî ya Sûriyê bi 
xwe jî dibeje. Herwiha gellek dew- 
letên Ereban, herçiqasî bi eşkere 
ne alîgirê rejîmê jî bin, lê bêalî ne, 
ew naxwazin ku ji derve rejîm bê 
guhertin. 

Lê guhertinek ji hundir zor 
zehmet e, ji ber ku rejîm xwedî 
hêzeke leşkerî ya mezin e. Ya din 
jî, rejîmek weke ya Sûriyê zehmet 
e ku guhertin bi aştî çêbibe: yan 
ewê here, yan jî ewê bimîne, re- 
form nabe. Dîlema jî ev e, ne 
rejîm ji derve tê xurandin, ku 
sedem jî helwesta Çîn û Rûsya, 
herwiha helwesta nerm ya Ewro- 
piyan û Obama ye. Û ji navê jî ru- 
xandinek zehmet e, ji ber 
pêwîstiya opozisyonê bi alîkariyê 
heye û welatên Rojava jî bi eşke- 
reyî dibêjin em nikarin alîkariya 
leşkerî bikin, em nikarin çekan 
bidin opozisyonê, ji ber ku em ni- 
zanim wê piştî wê çi li Rojhilata 
Naverast biqewime. Rast e, gu- 
hertina rejîma li Sûriyê wê hemû 
Rojhilata Naverast biguherîne. 

Eger rewş wiha bidome û li Sû- 
riyê kuştin bi vî awayê niha bi- 
dome, îhtimala destwerdanek ji 
derve mezintir nabe? 

Heta niha ti îndîkator tune, 
xuya nakin. Dibêjin nabe rewş 
wiha bidome, divê kuştin bi dawî 
werin, lê bo mînak ûltîmatûmekê 
nadanin. Obama nake, ew xwe 
naxîne nav karekî ku ew nizanibe 
encama wê çi dibe. Û divê em ji 
bîr nekin ku dawiya salê hilbijar- 
tinên serokatiyê jî li DYAyê hene. 
Meseleya wan ne meseleya hû- 
manîzmê ye, mesela siyasetê ye. 


© PYD rêxistinek nîv-totalîter e 

© Pêwistiya Kurdên Rojava 
bi stratejiyek hevpar heye 

© Siyaseta Kurdên Rojava 
ne siyaseta PKKê ye 

© Ne serbixwebûna partiyên 
Rojavayê Kurdistanê 
astengiyek mezin e li pêşiya 
yekhelwestiya wan 


ye? Ji ber ku siyaseta PKKê ele- 
qeya wê her bi dewleta Tirkiyeyê 
ve heye û pozisyona dewleta tirk 
li Rojhilata Naverast giringtir e ji 
tiştên din, ne meseleya azadiyê li 
Rohilata Naverast e. Ev ne ar- 
manca wan e, armanca wan ew e 
ka çi rola Tirkiyeyê li Rohilata Na- 
verast dibe, ev ji bo wan giring e. 
Heta heqê wan heye jî ku siyaseta 
wan li dijî dewleta tirk be, ji ber 
ku PKK rêxistinek Kurdistana 
Bakur e. Lê dema siyaseta xwe 
kirin siyesetek Kurdistanî û ew 
her li dijî siyaseta Tirkiyeyê bin, 
dibe ku ew bi awayekî taktîkî an 
stratejîk jî zererê bighînin Kur- 
dekî din, zererê bighînin Kurdê 
Sûriyê, Kurdê îranê, Kurdê îraqê. 

Niha PYD dibeje ewê dibista- 
nan li Kurdistana Sûriyê vekin, lê 
di destûra Sûriyê ya nû de Kurd 
tune, neku peyva Kurd tune, di- 
beje xelkê Sûriyê hemû Ereb in û 
beşek in ji nejad, millet û netewa 


ne otonomî ye, ne federasyone, lê 
em dimokrasiyê dixwazîn. Ev 
gotin gotineke zor şerm û eyb e, 
piştî ku 50 salan Kurd di zinda- 
nan de ne, xelk hatiye kuştin, 
weke 2004ê li Qamişloyê, çawa 
dikarî bêjî ku daxwazên me nîn 
in? Bêguman daxwazên me hene, 
em dixwazin ku gelê me yê ku 50 
salan bêyî nasname û hemwelatî 
bûn, bighijin mafên xwe; cotka- 
rên Kurd dîsa erdên xwe bistînin; 
Erebên ku li erdê Kurdistanê ha- 
tine bicîhkirin, dîsa vegerin cihên 
xwe yên berê; em dixwazin Sû- 
riye bibe welatekî demokratî yê 
nenavendî; ev hemû daxwazên 
me ne. Ev 70 sal in ev daxwazên 
me hene, çawa îro kesekî ku Kur- 
dayetî dîtiye, dikare beje ku li Sû- 
riyê daxwazên me nîne? Ev çi 
siyasete? Bingeha vê siyasetê çî 
ye? Bingeha vê siyasetê dibe ku 
peymanekbe? 


"Nabe rizgariya 
Ocalan berî 
rizgariya Kurdên 
Rojava be" 




Û ewropî jî naxwazin ti karî bêyî 
Amerikayê bikin. Û Rûsya û Çîn jî 
jixwe li dijî her tiştî ne. Rejîma 
Sûriye jî ji vê rewşê haydar e, ji 
ber wê ew difikirin ku gav bi gav 
opozisyon wê lawaztir bibe, ji ber 
wê yekê ew li ser vê helwesta 
xwe berdewam dikin. Welatên 
weke Tunisê jî li dij in ku dest- 
werdan ji derve bê kirin, dibejin 
Rojhilata Naverast wê bibe ceh- 
nem, lê jixwe Rojhilata Naverast 
bûye cehnem, ma jê û pê de wê çi 
bibe, herroj 100-200 kes li Sûriyê 
tên kuştin û şerê navxweyî jî dest 
pê kiriye. 

Li aliyê din jî nabe ku ji bîra me 
here, opozisyona sûrî zehîf e, 
parçe-parçe ye, ne yek e. Heta 
hinek hene opozisyona ligel rejîm 
in jî, wek Encûmena Koordînas- 
yonê (Desteya Hevahengiya Nîş- 
timanî a Sûriyê), kesên weke 
Mîşêl Kêlo û yên din ku dijî hemû 
destwerdana ji derve ne. Ya din jî 
Encûmena Niştimanî ya Sûriyê, 
gellek hêz hene ku ne bi wan re 
ne, herwiha ti stratejiyek wan a 
diyar jî nîne, destpêkê li dijî dest- 
werdana ji derve bûn, lê niha dix- 
wazin ku ji derve mudaxele 
çêbibe. Ya din jî ew serokên vê 
encûmenê ne xwedî hêz in, parti- 
yek xurt li paş wan nîne, kesek li 
paş wan nîne. 

Eger em bên ser rola Kurdan jî, 
siyaseta Kurdan rola opozisyonê 
lawaz dike, ji ber siyasetek wan a 
eşkere nîne. Çi dixwazin? Dixwa- 


zin rejîm reform bibe, bê guher- 
tin, heta niha wan diyar nekiriye. 
Jixwe opozisyona kurdî du beş in, 
yek jê partiyên di jêr sîwana 
ENKSê de ne û ya din jî PYD ye. 
PYD jixwe eşkere eşkere ligel re- 
jîmê ye. Eşkere dibejin em tiştekî 
naxwazin li Sûriyê, em demokra- 
siyê dixwazin, yanî guhertin. 

Hinek partî û kesayetiyên Kur- 
dên Rojavayê Kurdistanê behsa 
peymanên di navbera rejîma 
sûrî û PKK/PYDê de dikin û ava- 
kirina strûktûran li herêmên 
Kurdan li aliyê sazî û rêxistinên 
derdorên PYDê vê gumanê me- 
zintir dikin. Gelo hûn bawer 
dikin ku peymanek veşartî 
hebe? 

Bêguman tiştek heye, koordî- 
nasyonek di navbera îran, Sûriye 
û PYDê de heye. Heta beriya sa- 
lekê her heftiyê îranê carekê, du 
caran cihên PKKê li Başûrê Kur- 
distanê bombebaran dikirin. Lê 
piştî ku şoreşê li welatên erebî 
dest pê kir û guhertin di siyaseta 
Rojhilata Naverast de çêbûn, pê- 
wendiyek di navbera PKKê û hi- 
kûmeta îranê de çêbû, ev kesek 
înkar nake. Bêguman tiştekî sedî 
sed nîne, lê ez guman dikim ku di 
navbera Sûriye, îran, PKK û Hiz- 
bullahê de peymanek çêbûye. Ew 
peyman bi çi rengî ye, ez wêya ni- 
zanim. Ev îndîkatorên diyar na- 
hêlin ku Kurd siyaseta xwe li dijî 
rejîmê eşkere bikin. Çima ev wiha 


Ereb in. Li welatekî wiha de tuyê 
çawa dibistanan veke, di demekî 
de ku şoreş heyî, di wextekî de ku 
guhertinên mezin çêdibin. Ev he- 
nekek e, tehdeyek mezin dighînin 
gelê Kurd li Suriyê û meseleya 
kurdî bi giştî. 

Gelo dibe ku PYD bixwaze di vê 
tevlîhevî û valahiya desthilatê de 
strûktûrên xwe ava bike û xwe ji 
bo dema piştî Esed amade bike? 
Yanî stratejiyek wiha bimeşîne 
ku beje ji bo çi ezê şerê derdorê 
dikin, ezê strûktûrên xwe ava 
bikin û jixwe sibe, dusibe rejîm 
diruxê û ezê hebim? 

Ez bawer nakim wiha be. Yek jê 
ew rûxandina rejîma Sûriyê hîn 
dûr e. Ya din jî ew meseleya dibis- 
tanan ne problem e, ji ber ku 
hemû hêzên opozisyonê dibêjin 
ku ew meseleya zimanê kurdî û 
tiştên wiha qebûl dikin. Stratejiya 
PYDê bi meseleyên kulturî ve ne 
girêdayî ye, wan meseleyên kul- 
turî ji bo meseleya propaganda 
derxistine pêş. Ma wekî din kîjan 
rojê PKKê guh dabû zimanê 
kurdî? Hertim digotin meseleyên 
kulturî piştî rizgariya Kurdistanê. 
Mimkun e ku heqê wan hebe, lê 
di meseleya Sûriyê de ev stratejîk 
e, ji bo ku meseleyên siyasî ji ber 
çavan winda bibin, eşkere nebin. 
Bo mînak rojnamevanekji serokê 
PYDê Muslum Mihemed Salih di- 
pirse ka çi daxwazên wan li Sû- 
riyê hene, ew dibeje daxwaza me 


Eger rejîma sûri biruxe û Kurd di 
wê valahiyê de li herêmên xwe 
bibin xwedî desthilat, ewê bika- 
ribin vê desthilata xwe biparê- 
zin? Helwesta Tirkiyeyê we çi 
be? 

Ew meseleya Tirkiyeyê ji bo 
Kurdan zor giring e. Em bixwazin, 
nexwazin, divê em bi dewleta Tir- 
kiyeyê re bidin û bistînin. Kurdên 
Başûr ev 20-25 sal in ku pêwen- 
diyek wan a xurt ligel Trkiyeyê 
heye û divê bidin û bistînin. Kur- 
dên Rojava jî divê bidin û bistînin. 
Bêyî ku tehde bighije Kurdistana 
Bakur. Lê pêwiste pêwendiyên 
me ligel wan hebin, dewleteke 
mezin e, dewleteke ku berjewen- 
diyên wê hene, dewleteke xurt e. 
Meseleya Kurdistana Rojava ti 
caran çareser naba, eger Tirkiye 
li dij be. Ev siyaseteke zor e, lê 
partiyên Kurdên Rojava divê dest 
pê bikin. Siyaseta Kurdên Rojava 
ne siyaseta PKKê ye, ev mesele- 
yeke din e. Dewlete Tirkiyeyê li 
Rojhilata Naverast xurt e, faktor 
û sedemên vê yekê jî hene. Kon- 
septeka wan ji bo Rojhilata Nave- 
rast heye, nabe tu bejî ez li dijî 
dewleta tirk im û qebûl nakim ku 
bandora Tirkiyeyê li Rojhilata 
Navîn hebe. Tu kî yî ku bêjî ez vê 
yekê qebûl nakim? Tirkiye hê- 
zeke herêmî ye. Em Kurdên Ro- 
java ne li dijî dewleta tirk in. 
Dema ku em rexneyan li dewleta 
tirk dikin, em dibêjin mafên Kur- 
dên Bakur heye û divê ew bighijin 

Mustafa-Barzani-Arbeits- 
stelle fiir Kurdische Studien 
li asîstentekî/ê digere 


Mustafa-Barzani-Arbeitss- 
telle fiir Kurdische Studien 
(Mustafa-Barzani-Section of 
Kurdish Studies) li zanîngeha 
Erfurt li asîstentekî/ê digerin, 
ji bo ku doktoraya xwe çêke. 
Şert ji bo kesên serîlêdêr ew e 
ku bi almanî, kurdî û îngilîzî 
zanibin. 

Mustafa-Barzani-Arbeitss- 
telle fur Kurdische Studien ji 
lê Sibata 2012ê ve dest bi karê 
xwe kiriye û bi giranî lêkolîn li 
ser dîroka Kurd û Kurdistanê û 
herwiha dîroka koçberiya Kur- 
dan tên kirin. Herwiha li wir 
têzên bakelor, master û dok- 
tora dikarin werin amade 
kirin. 

Navnîşan: 

Prof. Dr. Ferhad Ibrahim Seyder 
University of Erfurt 
Philosophische Fakultat 
Lehrstuhl fur 
Geschichte Westasiens 
Mustafa-Barzani-Arbeits- 
stelle fûr Kurdische Studien 
Nordhauser Str. 63 
D- 99089 Erfurt 


mafên xwe, em ti caran ne amade 
bêjin mafên Kurdên Bakur tune. 
Mafên wan hene û pêwîst e bighi- 
jin mafên xwe. Lê tiştekî lêgîtîm e 
ku bandora Tirkiyeyê li Sûriyê 
hebe û wê hebe jî. Em bixwazin, 
em nexwazin, wê hebe. Nabe em 
xwe bikin rolekî ku em nikaribin 
pêk bînin, em nikarin li dijî dew- 
leta Tirkiyeyê bin û bêjin em na- 
hêlin ku bandora wê hebe, 
bandora wê ji Marokko heta 
Azerbeycanê heye. Divê siyaseta 
me di vir de zîrektir be. Davu- 
toglu dixwaze bi Kurdan re rûne. 
Baş e, bila delegasyonek Kurdan 
here Enqerê û bi Davutoglu re 
rûne. 

Eger rejîma Esad biruxe, Tirkiye 
wê statûyek wek li Başûrê Kur- 
distanê li Rojavayê Kurdistanê 
qebûl bike? 

Wê qebûl bike, eger Kurd li ser 
kar bikin. Kesek tiştekî hediyeyî 
me nake û Tirkiye wê mecbûr 
mafên me qebûl bike, eger Kurd di 
opozisyona Sûriyê de bûn fakto- 
rekî xurt û mezin, wê demê Tir- 
kiye bi xwe wê bixwaze bi Kurdên 
Sûriyê re rûne. Bes eger em pozis- 
yonekî dijayetî û bêyî aqil bigrin, 
wê hemû li dij bin. îro firsetek 
heye ku em bi dewleta tirk re 
bidin û bistînin, ne li ser hesabê 
Kurdistana Bakur, ev ti Kurdek 
qebûl nake. Pirtûkek Davutoglu bi 
navê “Kûrahiya Stratejîk" heye, 
Kurdistana Bakur jî ji bo me ew e, 
"kûrahiya stratejîk" e, 25 milyon 
Kurd li wir dijîn. Bes xeletiya siya- 
seta PKK û PYDê di wê yekê de ye 
ku siyaseta xwe ya dijatiya Tirki- 
yeyê dikin siyaseteke Kurdistanî, 
ev nabe. Siyasetek Kurdistanî 
heye, herwiha siyaseteke her beşê 
Kurdistanê bi serê xwe jî heye û di 
dawiyê de ew dighijin hev. Lê di 
van demên dîrokî de nabe tu siya- 



Hevpeyvîna Hefteyê 


îi 


Ciwanên Rojavayê Kurdistanê di xwepêşandanekê de 


seta xwe li dij Tirkiyeyê derxîne 
pêş û bejê ev siyaseta Kurd e. Bo 
mînak rizgariya Ocalan, ez bi xwe 
ne li dij im. Ocalan kesekî ji dew- 
leta Tirkiyeyê ye û kesekî Kurd e, 
mafê wan tune heta hetayê wî di 
zindanê de bihêlin, Îsraîlê jî bi 
Yaser Erefat tiştekî wiha nekir: 
Bes ez nikarim bêjim rizgariya 
Ocalan berî her tiştî ye, berî rizga- 
riya Kurdên Rojava ye, ev siyase- 
teke zor qor û bê axil e. 

Çiqasî bandora pêwendiyên di 
navbera PKKê û PDKê li ser pê- 
wendiyên PYDê û ENKSê heye? 
Gelo ji bo yekhewestiya partiyên 
Kurdên Rojava ne pêwîst e ku 
destpêkê PKK û partiyên Başûrê 
Kurdistanê li hev werin? 

Ti caran li hevdu nayên heta ku 
guhertinên mezin çênebin, ji ber 
ew partî ji tradîsyonên cuda tên 
û armancên wan cuda ne. Lihev- 
kirina PKKê, PDKê û YNKê proje- 
yekî dûrûdirêj e, Kurdên Sûriyê 
nikarin li benda wan bimînin ku 
li hevdu bên. Bûyerên dîrokî van 
rojan diqewimin, van rojan pê- 
wîstî bi lihevkirinê heye. Eger ni- 
karibin bighijin hevdu, pêwîst e 
Kurdên Rojava bi xwe xwedî stra- 
tejî bin. Rexneya min li partî û 
Kurdên Rojava ew e ku ew strate- 
jiya xwe bi tevgerên Kurdistanî 
yên din ve girê didin, ew strate- 
jiya xwe bi xwe danayînin û ev jî 
xeletiyeke mezin e. 

Yanî li gor we astengiyek mezin 
li pêşiya yekhelwestiya partî û 
rêxistinên Rojavayê Kurdistanê 
ew e ku girêdayî partî û rêxisti- 
nên Kurdistanî yên beşên din in? 

Ez wiha dibînim. 

Di van heftiyên dawî de berpir- 
sên ENKS li çendîn welatên Ro- 
java hevdîtin pêk anîn û 
siyasetmedarên Kurd yên weke 
Ebdulhekîm Beşar dibêjin ku 
wan ji bo mafên Kurdan garantî 
standine? Hûn derbarê van ga- 
rantiyan de çi dibêjin? 

Di vê rewşa niha de eger kesek 
beje garantî hene, ew derewan li 
xwe û li gelê xwe dike, ji ber 
kesek nikare garantiyê dibe ku 
guhertin wê çêbibin û rejîma 
Beşar Esed wê bê ruxandin. Û ew 
hêzên ewropî çi hêza wan heye 


ku bihêlin ku Kurd bigihin mafên 
xwe? Çi enstrûmentên wan hene? 
Çi bandora wan heye? Bila ji me 
re diyar bikin. Danûstandin bi 
dewletên ewropî re, bi Amerî- 
kayê re baş e, herwiha bi dewle- 
tên din re jî ku bêjin waye em 
hene, em faktorek in û em guher- 
tinê dixwazin. Lê eger Kurdên 
Rojavayê Kurdistanê negihijin 
hev, stratejiyek wan tune be, 
rolek û xetek wan a diyar tune be, 
kesek nikare alîkariya wan bike. 
Pêwîst e beriya her tiştî ew alîka- 
riya xwe bikin. Û ew meseleya 
dewletên ewropî û garantiyên 
wan, bi ya min ev tiştekî zor zor 
ne rast e, ji ber ku ez enstrûmen- 
tên wan ên ji bo bandorê nabî- 
nim. Baş e, em bêjin Almanya; çi 
enstrûmentên Almanyayê hene 
eger sibe rejîm biruxe û îxwan 
Muslimîn û wek Misrê hinek ali- 
yên lîberal bên ser desthilatê? Al- 
manya wê çi bike ji wan, çi 
bandora wan heye? Wê bejê eger 
hûn mafên Kurdan nedin, em alî- 
kariya we nakin? Ev pêwendiyên 
navbera dewletan e û hêzên Sû- 
riyê jî wê bêjin ti eleqeya vê bi 
meseleya Kurd re tune, meseleya 
Kurd meseleyeke navxweyî ye. 
Pêwendî û danûstandina bi 
hêzên siyasî û dewletan re giring 
e, lê kesek nikare garantiyan bide. 
Hêj ew biraderane tê nêgihiştine, 
mimkun e ku di armanca gotinên 
wan de tênegihiştibin. Mimkun e 
ku gotibin em demokrasiyê dix- 
wazin û em dixwazin Kurd jî wek 


beşekî ji gelê Sûriyê bighije 
mafên xwe. Lê ev tenê daxwazi- 
yeke. Lê nikarin stratejiyekê dey- 
nin û bêjin eger mafên Kurdan 
nedin wan, emê sanksyonan dey- 
nin ser we. Ev di siyasetê de nabe. 
Heta kesekî li îraqê jî heta niha 
wiha nekiriye. 

Eger rojekê opozisyona sûri ser- 
bikeve, heta çi radeye amade ye 
ku mafên Kurdan qebûl bike? 

Wê meseleyên kulturî û aborî 
bidin, wê partiyên kurdî jî hebin. 
Lê meseleya otonomî, anjî fede- 
rasyon ez dûr dibînim. Ji bo wê 
divê mirov li Başûrê Kurdistanê 
binere. Eger Kurdên Başûr bi wê 
hêza xwe, bi pêwendiyê xwe û bi 
nîv milyon şehîdên xwe heta niha 
nekarîne federasyonê tam bi cîh 
bîkin, Kurdên Sûriyê wê çawa ka- 
ribin federasyonê bi cîh bikin? 
Divê mirov di daxwazên xwe de 
realîst bimîne û ji xwe bipirse em 
dikarin çi pêk bînin û li gor wê 
tevbigere. Ew meseleya hevdîti- 
nên Ebdulhekîm Beşar bi derdo- 
rên siyasî yên Rojavayî re ez baş 
dibînim. Lê ew meselya garanti- 
yan ne rast e. 

Metirsiya şerekî di navbera Kurd 
û Ereban de heye? Bo mînak 
hewldana derxistina Kurdan ji 
bajarên weke Helebê? 

Bêguman, divê hayê Kurdan ji vî 
tiştî hebe. Bo mînak sala 2004ê 
Beşar Esad nîşanî me da ku çawa di- 
kare eşîrên ereb li dijî Kurdan mobi- 


lîze û herwiha çekdar û gurr bike. 
Metirsiya vê yekê heye û divê em zor 
ciddî bigrin. Di salên 1930Î de şerên 
mezin di navera eşîrên kurd û ereb 
de çêbûn li ser erdê. Û dîrok bi 
hevdu re girêdayî ye. Kurd nikarin 
dijminatiya eşîrên ereb bike, diyalog 
bi wan re pêwîst e, divê lihevhatinek 
bê dîtin. Ew kesên ku behsa federa 
yonê dikin û nikarin pêk bîi 
baweriya min ew xeletiyeke strate- 
jîk dikin. 

Eger rewşa niha û faktoren J 
ber çav bên girtin, pêwîst e Kur 
Rojavayê Kurdistanê çi bikin? 

Beriya her tiştî divê stratejiyek 
xwe deynin ku li gor hêza wan be. 
Ya din jî divê serbixwe bin û ne gi- 
rêdayî partiyên Kurdistanê bin, 
yên ku ajenda wan heye. Yanî 
partiyên din yên Kurdistanî, çi 
PDK, çi YNK û çi jî PKK, ev partî 
xwedî ajenda ne û ajenda wan ne 
weke ajenda Kurdên Sûriyê ye û 
ev jî ne eyb û ne şerm e. Her par- 
tiyek, her hêzek xwedî ajendayek 
taybet e û divê Kurdên Sûriyê jî 
xwedî ajendeyek xwe bin. Ya din 
jî, divê rolek wan a aktîv di opo- 
zisyona sûrî de hebe. 

PYD dibeje pirraniya gelê Kurd li 
Rojavayê Kurdistanê alîgirê wê 
ye û ENKS dibeje ew Kurdên Ro- 
java temsîl dike? Berê pirraniya 
Kurdan li kîjan hezê ye? 

Eger PYD xwedî stratejiyek tay- 
bet bûye derbarê Kurdên Sûriyê 
de, bila wiha baya. Mesela PYDê 
pirsgirêkek mezin e. Serokê PYDê 
Mihemed Salih Muslum di hev- 
peyvînek xwe de dibeje armanca 
me ne otonomî, anjî federasyon e, 
dibeje em dixwazin însanên nû çê- 
bikin. Ev baweriya wan baweriyek 
totalîter e. Tuyê çawa însanên nû 
çêbike? Ma însanên nû xiyar in, to- 
mate ne? Xurtbûna PYDê di wê 
yekê de ye ku ew natirsin zext û 
tundiyê bikarbînin, li xelkê bidin, 
nehêlin kesên ji derveyî wan kar 
bikin, PYD weke rêxistinek semî- 
totalîter e (nîv-totalîter). Mihe- 
med Salih Muslum dibeje, 
kesekekî ku ne li rêya wan be, ewê 
li wan bixe. Tu dixwazî şerekî 
navxweyî li Kurdistana Rojava du- 
rust bikî? Ew xelkê ditirsînin. 
Hemû partiyên Kurdên Sûriyê ji 
PYDê ditirsin. Çima ditirsin? Wekî 
çawa PKKê li Bakur kar kir, PYD jî 
li Kurdistana Rojava kar dike. PYD 
ne ku rêxistinek nêzîkî PKKê ye, 
ew rêxistinek PKKê bi xwe ye. 

Çand û Huner 


Sabro hêviya Suryaniyan e 

"Kes nexwîne jî em ê suryankî biweşînin’’ 


Sabro rojnameyeke mehane 
ye û bi zimanê tirkî û suryankî 
hejmara xwe ya yekem roja 13ê 
Adarê weşand. Navenda rojna- 
meyê li Bakurê Kurdistanê, li ba- 
jarê Midyadê ye, lê rojname li 
Stenbolê hat çapkirin. Hejmara 
yekem ya Sabro li Stenbol, En- 
qere, Îzmîr, Amed û Antaqyayê 
bi alîkariya dilxwazan hat belav- 
kirin. Sabro ji 12 rûpelan pêktê, 
9 tirkî, 3 jî suryankî. Berpirsên 
Sabro hewl didin di demên da- 
hatî de rûpelan zêde bikin. Hej- 
mara yekem 5000 hatine çapkirin. 

Sernûserê Rojnameya Sabro 
Tûma Çelik 25 sal berê, dema ku 
di dibistanê de xwendekar bû, ji 
gundekê Midyadê weke bi deh 
hezaran Suryaniyan ji gund der- 
ket û berê xwe dabû Ewropayê û 
sala borî dîsa vegeriya welatê 
xwe. Çelik ligel 5 hevalên xwe 


niha li Midyadê rojnameya 
Sabro derdixe. 

Mîsyona Sabro 
fêrkirina suryanîkî ye 

Çelik bal kişand ser dîroka 
Suryaniyan a 6 hezar salî û got, 
"ligel dîrokek wiha kevin û afi- 
randina kultureke dewlemend 
gelê me niha bi tunebûnê û jibîr- 
kirinê re rû bi rû maye. Em hewl 
didin bi rêya Sabro daxwaziyên 
Suryaniyan bînin ziman û bêjin 
em hê jî hene. Sabro wê bibe 
ziman û berdevk bo daxwaziyên 
gelê me." Derbarê hejmara Sur- 
yaniyan li Bakurê Kurdistanê û 
Tikiyeyê bi giştî, Tûma Çelik da 
zanîn ku li wir nêzîka 25 hezar 
Suryanî dijîn û got, "Gellek ji 
wan li Stenbolê dijîn û nêzîka 5 


hezar kes jî li Midyadê, Şirnexê, 
Colemêrgê û Semsûrê dijîn. Li 
diyasporayê jî nêzîka 300 hezar 
Suryanî dijîn. Ji sedî lOê Surya- 
niyan ku niha li Bakurê Mezopo- 
tamyayê dijîn, ji Ewropayê 
vegeriyane." Çelik wek armanca 
sereke ya Sabro jî eşkere kir û 
got, "Em hewl didin her kesî ji 
hebûna Suryaniyan haydar bikin 
, daxwaziyên wan bigihînin raya- 
giştî, zimanê xwe bidin xwendin 
û di demeke nêzîk de Sabro 
bikin heftename." Çelik da zanîn 
ku hindik Suryanî dikarin bi zi- 
manê xwe bixwînin û binivsînin: 
"Ligel vê yekê wê Sabro bi herdu 
zimanan, tirkî û suryankî we- 
şana xwe bike. Eger pêdivî çêbi- 
bin, em ê di rûpelên xwe de cîh 
bidin erebî jî. Mîsyona Sabro ya 
herî girîng danasîn û pêşxistina 
zimanê me yê zikmakî ye." 


Şanoya 'Sex in Baghdad' 
li ser ekranên Norwecê ye, 
lê kengî diçe Kurdistanê? 

“Tirsa min heye ku 
şanoyê li Kurdistanê 
pêşkêş bikim ” 


Mehmet Sebatli 


elê Suryanî jî bû xwediyê 
rojnameya xwe; hefteya borî 
Suryaniyên Bakurê Kurdistanê û 
yên Tirkiyeyê bi navê Sabro, 
ango hêvî, dest bi weşana rojna- 
meyek mehane kirin. Rêveberiyê 


Giştî yê Sabro, Tûma Çelik bo 
Rûdawê ragihand ku wê Sabro ji 
bo vegera Suryaniyan bo xaka 
wan bibe hêvî û derbarê zimanê 
Suryankî jî got, "Çend rûpelên 
Sabro bi suryankî ne, kes jê fêm 
neke jî em ê her bi zimanê xwe 
weşanê bikin." 


Derhênera Kurd rêvebera Rê- 
xistina Pirrneteweyî û Pirrkultûrî 
bo Pêşveçûna Hunerî (Assosia- 
tion Interculture for Artistic De- 
velopment - AIDA) li Brûkselê ye 
û got: "Baweriya min bi karên 
pirrçandî heye. Lewma ez ligel zi- 
lamek Norwecî zewicîm. Ger li 
Ewropa xebat û projeyên çandî 
yê hevbeş neyên kirin, dijminatî 
û nakokiyên navbera rojhilat û 
rojava ên dîrokî qet ji nav naçin." 

Salih eşkere kir ku di pêşerojek 
nêzîk de bi şano û çalakiyên hu- 
nerî dixwaze çîroka Helebce û 
Enfalê bi Ewropiyan bide naski- 
rin û lîstikvanên Kurd û Ewrûpî 
bikar bîne û li çend welatan ni- 
mayîş bike. 


Azad Kurdî Bruksel 


erhênera Kurd a 
şanoyê Rêzan 
Salih bi lîstikva- 
nên Kurd, Nor- 
wecî, Amerîkî û 
Belçîkî, şanoya "Seks li Bexda" 
bir ser ekranên Norwecê û dix- 
waze li çend welatên din ên Ew- 
ropa jî nimayîş bike. Rêzan hewl 
dide sanoya xwe bibe îraqê Her- 
mêma Kurdistanê jî, lê ew ji ber 
bandora olî ditirse ku şanoyê li 
îraq û Başûrê Kurdistanê nima- 
yîş bike. 

Bêhtirî salekê bi amadekirin û 
nivîsandina çîroka şanoyê re 
mijûl bûye, lê di dawî de derhê- 
ner Rêzan Salih ku rêveberiya 
saziyek navneteweyî ya çandî ya 
AIDA' ye, bi alîkariya nivîskarê 
Ereb ê Îraqî Hassan Blasim li 
Finlandiya, projeya xwe bi ser 
xist û şanoya "Sex in Baghdad" bi 
zimanê îngilîzî anî ser ekranên 
Norwecê. Di şanoyê de lîstikvana 
Kurd Sara Baban ku li Norwecê 
dimîne, rolê sereke yê jinan li 
Îraqî dilîze. Li kêleka Sara, keç û 
xortên Kurd û Norwecî, Amerîkî 
û Belçîkî lîstine. Proveya şanoyê 
li bajarê Brûkselê qediya û cara 
yekemîn li Norwecê nimayîş 
kirin, lê Rêzan Salih a derhênera 
şanoyê dixwaze li çend welatên 
din jî nimayîş bike. 


"Jin goriyên sereke yên 
şer in û wek aleva seksê tên 
bikaranîn" 

Rêzan derbarê armancên vê 
projeyê got ku wê xwestiye bi ni- 
mayîşkirina vê şanoyê bala Ewro- 
piyan bikşîne ser rewşa îraqê 
piştî sala 2003ê û bi taybet ban- 
dora pirr xerab a şer li ser jiyana 
jinan. Çîroka şanoyê pirsgirêkên 
jiyana jineke leşker a Amerîkî li 
îraqê, herwiha jineke mamosta 
ya Îraqî ku dixwaze li serbazgeha 
Amerîka kar bike û rojnameva- 
neke jin a Norwecî ye ku ji her 
tiştî şaş dimîne û ji ber peyde- 
çûna bûyerên balkêş ên jinan li 
îraqê ji aliyê terorîstên tundrev tê 
revandin û serjêkirin, nîşan dide. 
Rêzan Salih got: "Di şanoyê de, ji 
aliyekî me rewşa nebaş a jinên 
Amerîkî ji aliye leşkerên mêr ên 
Amerîkî de nimayîş kiriye. Ew jin 
rastî tecawûz û şîdeta seksî tên. Ji 
aliyekî din jî, ji ber şer û aloziyên 
piştî sala 2003ê, jinên Îraqî jî 
bûne goriyê şîdeta seksî. Di dawî 
de jina Îraqî û Amerîkî dibin he- 
moseksuel, ji ber ku tundûtûjiya 
seksî ji aliyê mêran wan neçar 
dike bi vê peywendiyê." 

"Dixwazim şanoyê 
li Kurdistanê nimayîş 
bikim, lê ditirsim" 


Derbarê vê yekê ku çima 
noya xwe li îraq û Başûrê Kur- 
distanê nabe ser ekranê, 
derhênera şanoya 'Seks li Bexda' 
wiha axivî: "Em pirr hez dikin li 
Bexda û Başûrê Kurdistanê jî şa- 
noyê nimayîş bikin, lê ji ber ku 
şano îslama siyasî rexne dike, 
em naxwazin jiyana xwe bixin 
metirsiyê û nawêrin wî karî 
bikin, bi taybet li Bexda." Bi ba- 
weriya Rêzan Salih, li îraqê aza- 
diya vê yekê tune ye ku şanoyek 
bi vê naverokê pêşkêş bikin û 
got: "Li Başûrê Kurdistanê ji bo 
gellek tiştan azadî heye, lê ji bo 
ol ti azadiyek nîne. Kes nikare bi 
azad li Kurdistanê ol rexne bike 
û qanûnên olî biguherîne." Der- 
ênera Kurd bêhêvî ye ku pro- 


Tûma Çelik 


Rûdaw I Hejmar 140 


"Li Kurdistanê hemoseksue- 
lênjin hene,lê..." 


"Li Ewrûpa çalakiyên 
çandî û hunerî yên 
Kurdan bê bandor in" 


jeya wê bo nimayîşkirinê li He- 
rêma Kurdistanê bê pejirandin, 
lê ew dîsa dixwaze meha Nîsanê 
serdana Başûr bike û hewlê 
bide. 


Çîroka şanoya 'Seks li Bexda', 
balê dikşîne ser şîdeta seksî li 
dijî jinan li îraqê û li dijî jinên 
Amerîkî yên leşker jî, lê Rêzan 
bawer dike li Kurdistanê jî pey- 
wendiya seksî ya keçan bi hev re 
heye: "Bi baweriya min peywen- 
diya seksî ya keç bi keçan re li 
Başûrê Kurdistanê pirr heye, lê 
ev cor peywendî hemû nehênî û 
veşartî ne, kes newêre eşkere 
bike. Sedema vê yekê jî qedexe- 
bûna peywendiya keç û xortan û 
tabûya seksê ye." Rêzan diyar kir, 
rewşa jinan li Herêma Kurdis- 
tanê baş e û li gor herêmên din 
ên îraqê pirr cuda ye. "Li îraqê 
piştî sala 2003ê zêde hikmê olî 
li ser jiyana jinan hatiye ferzki- 
rin, rewşa jinan kambaxtir bûye. 
Li Kurdistanê rewş bêhtir e, lê 
hêj li Kurdistanê qanûnê olî ku 
gellek astengan bo jinan pêk 
tînin, nehatine guhertin." 


Rêzan Salih 

Mezopotamya 

Weqfa Şandina Cenazeyan 


Mezopotamya 


Navnîşan: Frankstr. 6 • 58135 Hagen/Almanya 
E-Mail: sigortaci-alp@hotmail.de 

www.mezopotamya-cenazefonu.com 


Azad Dîcle 


Li bajarê Bursayê Kaderê îsal cilên zer li xwe kirin 


N e w r o z a 
2012yê ne 
tenê di rojekê 
de hat pîroz 
kirin, di ji 18ê 
Adarê dest pê kir û heta 
24ê Adarê jî cîh bi cîh dom 
kir. Pîrozbahiya girseyî ya 
herî mezin li Amedê û ya 
herî mezin li Ewropayê jî li 
bajarê Almanya Bonnê hat 
lidarxistin. Herwiha li gel- 
lek bajar û welatên Ewro- 
payê Kurdan bi cil û bergên 
xwe Newroz pîroz kirin. Cil 
û bergên rengîn ku jin û 
keçên Kurd li xwe kirin, 
hemû şahî xemilandin. Du 
jinên designer ên Kurd jî 
pirr dilgerm û dilxweş in 
ku dema jinek cilên ew di- 
dirûn li xwe bike û qadan 
bixemilîne. 

Li Amedê cil kirriye 
û li wir dihêle 


Gulê ev sê sal in ku li pey 
hev ji bo pîrozkirina New- 
rozê ji Swîsreyê diçe 
Amedê. Gulê ya 29 salî ya 
Mereşî îsal di 16ê Adarê 
de çû Amedê û tevlî pîroz- 
bahiya 18ê mehê bû. Gulê 
çend sal berê li Amedê 
cilên taybet bo xwe daye 
dirûtin û her ku diçe 
Amedê wan cilan li xwe 
dike. "Min cilên xwe li 
Amedê danîne cem nasekî. 
Hewce nake ez bînim vir û 
bibim wir. Lê eger neçim 
Amedê û li Ewropayê tevlî 
şahiyê bibim, ez ê qatekî 
cilan a nû bikirrim." Der- 
barê beşdariya xwe ya îsal 
de Gulê çavderiya xwe 


wiha anî ziman: "Çend roj 
beriya ku ez herim, diyar 
bû ku wê pirsgirêk derk- 
evin. Min biryara xwe ne- 
guherand û ez roja 18ê 
Adarê ligel heval û dosten 
xwe di barîkatên polîs re 
derbas bûm û tevlî şahiyê 
bûm." Gulê piştî du rojan jî 
tevlî pîrozbahiya Batmanê 
bû. "Helwesta polîs li Bat- 
manê pirr dijwar bû, weke 
ku bêjin em ê heyfa 
Amedê ji we bistînin û bi 
tundî êrîş anîn ser me." 


Gulbîn û Mizgîn du xwişk 
in û herdu jî li Îzmîrê ha- 
tine dinyayê. Ew ji zaroka- 
tiya xwe ve tevlî şahiyên 
Newrozê dibin û her salê bi 
cilên cuda. Diya herdu 
xwişkan bo wan cilan didi- 
rûyê û her salê an rengekî 
li cilan zêde dike anjî bi 
şehrikek, kefiyek nû dixe- 
milîne. Gulbîn dibêje, "Sala 
borî min cilên xwe dan 
xwişka xwe, lê îsal cilên me 
herduyan jî nû bûn. Me îsal 
neynugên xwe jî bi rengên 
kesk û sor û zer reng kirin, 
ji cilê me zêdetir kamera- 
yên rojnamevanan neynû- 
gên me kişandin." 

"Sê qatcilênmin hene" 

Li bajarê Bursayê zêdeyî 
200 hezar Kurd dijîn û şa- 
hiyên Kurdan bi coş derbas 
dibin. Kader keçeke ji mal- 
bateke Amedê ye û ji zaro- 
katiya xwe ve tevlî şahiyan 
dibe. Wê di Newroza îsal de 
qatek cilên zer li xwe ki- 
ribû. Lê du qatên din jî 
hene, weke ku wê got, "Sê 
qat cilên min hene, her yek 


bi rengekî ye. Min îsal qata 
zer li xwe kir, par qata sor, 
sala bê ez ê qata kesk li xwe 
bikim. Hemû cilên xwe em 
ji Bursayê ji dikandarekî 
Kurd dikirin." 

Cilên wan meydan 
xemilandin 

Designera cilan û moda- 
van Încî Hakbîlen îsal beş- 
dariya pîrozbahiyên New- 
rozê nekir, lê weke wê 
diyar kir, gellek cilên ku bi 
destên wê hatine dirûtin di 
şahiyan de bal kişandine. 
Hakbîlenê destnîşan kir ku 
her cileke ku ew didûre di- 
kare bêyî şûştin 4-5 caran 
bê lixwekirin û got, 
"Lewma her kesek çend 
salan li ser hev heman cilan 
li xwe dike û tevlî şahiyan 
dibe." Ji bo Newroza îsal 3 
jin û mêrekî sîparîş dane 
Hakbilenê û yek jî tevlî 
Newroza Amedê bûye, sê 
kesên din jî tevlî şahiya 
Bonnê bûne. 

Suzan Koyî jî li bajarê Al- 
manyayê Reutlingenê ter- 
ziya cilên kurdî ye. Weke ku 


wê diyar kir, îsal 12 malba- 
tan, tevlî zarokên xwe, cil li 
cem wê dane dirûtin û got, 
"Di şahiya Newroza Mann- 
heimê de min cilên ku min 


dirûtibûn li ser çend kesan 
dît ez pirr dilxweş bûm û 
min careke din fêm kir ku 
karê ez dikim te tenê bazir- 
ganî ye, lê karekî kulturî ye." 


Tei, 02331 - 47 33 886 

Mobil: 0178- 18 56 970 
0172-27 24163 


Mezopotamya 
canazeyên 
we dişîne 
herçar beşên 
Kurdistanê 


Rûdaw 


Rûdaw tora xwe 
ya hevkaran 
berfireh dike 


li hevkarên nû digere 


Rûdaw ji bo ku hîn bêtir û ji nêzîk ve jiyana 
Kurdên Ewropayê bişopîne, li hevkar û pey- 
amnêrên nû li hemû welat û bajarên Ewro- 
payê digere. Baş zanîna bi kurdî şert e ji bo 
hevkariyê. 

„ Kesên eleqedar dikarin serî li Rûdawê 
bidin: info@rudaw.eu 


Di rojên dijwar de 
em bi we re ne 


Li Bakurê Kurdistanê, li Amedê jinên bi cilên rengîn kom çêkirin 


Li bajarê Izmîrê Gulbîn û xwişka xwe Mizgîn 


Her cilek çîrokek wê heye 

Di şahiyên Newrozê de, çi li Ewropayê, çi li Tirkiyeyê û çi li bajarên 
Kurdistanê, her diçe cilên jinên Kurd ên rengîn bêtir balê dikişînin. 


Wêne: Rûda' 

Nêrîn 

Mirineke tevlî hezkirina xelkê 



M irina Cewher 
Namiq hin 
tişt derbarê 
berpirsyaran 
guherandin, 
ew jî eve ku 
berpirs jî dibe ku hezkirî be. Axaf- 
tin û gotina di nav xelkê de eve 
ku: berpirs xirab in. Ev boçûn ji 
pişt serhildanê û vir de roj bo roj 
mezintir dibe û heta ev boçûn 
derbarê kurên berpirsan jî bûye 
taqlîdek di nava xelkê de. Lê di 
rastiyê de jî ev ne hincet e ku 
bêjin "bêwijdaniya xelkê" ev 
boçûn ava kiriye, lê karên berpir- 
san ev nêrîn çêkiriye. Mixabin 
piştî serkeftina şoreşan, şoreşge- 
rên serdema şoreşê û berpirsên 
îdareya desthilatê piştî ku desthi- 
lat dikeve destê wan, vê nêrînê li 
cem xelkê çêdikin. Mînakeke nê- 
zîkî şoreşa Başûrê Kurdistanê di 
aliyê demê de, serketina şoreşa 
reşikên welatê Başûrê Afrîkayê 
bû dijî sîstema Apartheid. Berpir- 
sên Partiya Kongreya Nîştîmanî 
ya Başûrê Afrîkayê û hevjîna Nel- 
son Mandela jî ligel wan, wêneyê 
şoreşgeriya xwe tevlîhev kirin. Ev 
jî bi sedema kiryarên xwe yên 
şaş, ji ber ku wan rûpelên gellekî 
xirab qeydkirin di warê desthilat- 
dariyê de, her ji gendeliya darayî 
û heta dighije destdirêjiya ser za- 
rokan. 

Mirov bi pîvana rêjeyî nikare 
bêje hemû berpirs xirab in, lê 
tiştê ku heye eve ku xelk dibêjin 
hemû berpirs xirab in. Ev nerîn jî 
weke me berê got ji ber tevgerên 
berpirsan çêbûye. Lê Cewher 
Namiq wisa kir ku xelk hinekî ser 
vê nerînê rawestê û gumanê çêke 
û fikra rêjeyiyê bike. Loma di 
dema mirina wî de û berî mirina 
wî jî gellek xelkên ji hemû eniyên 
nava partiyan bi çavekî cuda berê 
xwe didan Cewher Namiq. Cew- 
her Namiq bi nerîna pêwîstiya 
xwedûrkirina ji tevgerên nehêja, 
di nivîsên xwe de bi girîngî amaje 
dida gotinên Mistefa Barzanî yên 
ku piştî lihevhatina llê Adara 
1970yî rastî wan berpirsên şo- 
reşa Kurdistanê dikir, ên ku post 
û pile di Hikûmeta îraqê de wer- 
girtin û tê de dibêje "dijmin em bi 


bombe û topan neşikandin, bila 
haya we jê hebe dijmin bi otomo- 
bîl, qesr, korsî, pile û postan we 
neşikîne. Bila ev tiştê ku me bi 
xwînê bidestxisiye, bi Dînaran ji 
me nestîne." Xelkê dema piştî vê 
lihevhatinê dîtin ku ev çar otomo- 
bîlên Landrover ên biçûk ên Bar- 
zanî nebûne otombîlên gellekî 
xweşik û pirr biha, herwiha dema 
piştî têkçûn û şkestina şoreşa 
Kurdistanê di sala 1975ê de xelkê 
ti qesr û koşkên wî li Kurdistan û 
îraqê nedîtin ku piştî xwe hişti- 
bin, ji bilî wêneyên wî yên li bin 
kevir û di nava xaniyên basît de, 
loma hezkirin û efsaneyiya wî di 
dilê xelkê de ma. 

Pismam û sekreterê taybet ê 


Cewher Namiq, Xalid Berlutî, di 
vê paşkoya taybet de gotineke 
xweşik a kek Cewher aniye ku "ti 
hêzek tune bikare şaşiyê bi min 
bike rastî û rastiyê jî bi min bike 
şaşî." Loma ji rastî jî xelkê bi vê 
rastgotinê hezkirina kek Cewher 
di dilê xwe de hembêz kir. Her- 
wiha kesên ku ji nêzîk ve kar ligel 
wî kirine, hurmeta wî girtine, ji 
ber destpaqijî, dehmenpakî, we- 
fadarî û dilsoziya wî. 

Herwiha taybetmendiyeke din 
a Cewher Namiq jêhatîbûn û zîre- 
kiya wî bû. Mixabin di demekê de 
ku bêtiriya berpirsan nikarin 
çend hevokan bi rastî binivsînin 


Ako Mihemed 


û bixwînin, wî îmkanên mezin 
nîşan dan di warê nivîsîn û lêko- 
lînê de li Kurdistanê. Ev jî ji aliyê 
xwendevanên Kurdistanê cihê 
baldariyê bû. Bi rastî jî mînakeke 
baş e bo çavlêkirina ji aliyê ber- 
pirsên din. 

Bi qasî ku ez haydarim, Cewher 
ji bilî lêkolînên xwe yên berde- 
wam ên derbarê kêmatî û seqeti- 


yên sîstema li Kurdistanê, ew 
herwiha mijûlê nivîsinê bû der- 
barê çend bûyerên girîng ên 
weke şerê Hekarî û vejandina şo- 
reşê û hin bûyerên din, herwiha 
guhertinan. Lê wî wê demê digot 
niha ne dema belavkirina wan e û 
hin axaftinên din jî digotin ku ji 
kûratiya dilsoyizeke mezin diha- 
tin. 

Emê xedrê li kek Cewher bikin, 
eger em wî ji boçûnên wî yên berî 
mirinê qut bikin, di warê pêwîs- 
tiya guhertin û çaksazîkirina di 
siyaset û desthilatdariya Kurdis- 
tanê û pêwîstiya pêbendbûnê bi 
kûratiya netewî û prensîpên nîş- 


tîmanî bo piştevanîkirina perçe- 
yên Kurdistanê û destneberdana 
ji navçeyên sînorî yên Başûrê 
Kurdistanê ligel îraqê. Ji ber ku ev 
bûn xalên cuda yên wî û bingeha 
rexnegirtina wî. Lê di heman 
demê de ev kesên ku ew ji nêzîk 
ve nas dikirin, kar pê re dikirin û 
gotûbêj ligel dikirin, dizanin ku 
ew çiqas dilsozê hevalên xwe yên 


xebat û çarçoveya karkirina borî 
bû, herwiha çend pêbendê dîroka 
xwe bû. Lê mixabin PDKê di vî 
warî de xedr li wî dikir ku carnan 
axaftin û rexneyên Cewher 
Namiq ji dîrok û taybetmendiyên 
wî cuda dikir. Loma jî carekê di 
rojnameyeke PDKê de bi navê 
"çavdêrekî" bersîva wî hat dayîn 
û vê yekê ew gellekî êşand. Paşî 
Cewher di Rûdawê de bersiva vî 
"çavdêrî" da. Li wir jî dixuyê ka 
ew çiqas pêbendê van prensîpan 
bû, yên ku me li jor amaje daye. 
Loma ez li vir dibêjim PDKê sûd 
ji rexneyên dilsozane yên Cewher 
Namiq wernegirt. Lê zulmeke 


mezin jî li wî dikirin ku hin ber- 
pirsên PDKê ev rexneyên wî di 
çarçoveya dilsoziyê de nedidîtin. 
Cewher Namiq, mîna ku wî bi 
xwe di nivîsên xwe de nivîsan- 
diye, digot ku ew piştî şikestina 
şoreşa îlonê, di naverasta 1975ê 
de, beşdarî civînên vejandina şo- 
reşê bûye û ew hatiye raspardin 
ku yekemîn daxuyaniya Şoreşa 
Gulanê binivsîne. (Kek Cewher di 
Gulana 2010ê de ji min re got ku 
ew dixwaze em vê daxuyaniyê bi- 
weşînin, lê nerîna me ev bû ku ev 
ne pêwîstiyeke rojnamevanî ye 
ku Rûdaw vê daxuyaniyê biwe- 
şîne û me neweşand. Xweziya ku 
me ew xwesteka wî cîbicî bikira. 
Bêguman dema ez niha fikra wê 
dikim, dibînim ku wê demê 
îmkan hebû bi çendîn şêweyan 
karekî rojnamevanî ligel wê da- 
xuyaniyê bê encamdayîn, di çar- 
çoveya pêşkêşkirina zanyariyan 
bo xwandevanan). 

Herwiha hin demên kurt jî 
hebûn ku ew tek kesê serkirdaye- 
tiya PDKê bû li Başûrê Kurdis- 
tanê. Loma şaşî û karên xirab ên 
PDKê û nefêmkirina wî ew gellekî 
diêşand. Wî çend caran ji me re 
got û carekê jî di hevpeyvîneke 
kovara Livîn de bi xwe nivîsî bû 
ku wî PDK dişiband "împerato- 
riya ku roj lê ava nabe" lê mîna ku 
wî digot ev bi şaşî û kêmatiyan 
hat biçûkkirin û lawazkirin. 

Rûdaw weke rojnameyeke hef- 
teyî berê xwe dide zanyarîdayîn, 
dûvçûn û analîza bûyeran. Lê me 
bi pêwîst dizanî ku em yekemîn 
salvegera wefata kek Cewher 
Namiq bibîr bînin, weke nivîska- 
rekî Rûdawê. Herwiha weke alî- 
kar û rênîşanderekî Rûdawê ku 
hertim fikrên girîng didan me û 
piştevanê me bû bo karên baş. 
Bila bîranîna kek Cewherê pakre- 
wan hertim bi xêr bê. 



Dijmin em bi bombe û topan 
neşikandin. Bila haya we jê 
hebe ku dijmin bi otomobîl, 
qesr, korsî, pile û postan we 
neşikîne. Bila ev tiştê ku me bi 
xwînê bidestxisiye, bi Dînaran 
ji me nestîne. 


Cewher Namiq (1946-22.03.2011) 



G elê Kurd her 
demê cejna 
xwe ya New- 
rozê pîroz ki- 
riye. Bi taybetî li Bakurê 
Kurdistanê ji salên 1990Î 
vir ve Newroz bi girseyên 
gel û bi naverokeke siyasî 
tê pîroz kirin. Bê guman 
Newroz ne cejneke siyasî 
ye, lê belê ew xwedî nave- 
rokeke serhildanî, berx- 


wedanî û serkeftinî ye. 
Lewre kes nikare vê cejnê 
tenê bi şeweyekî çandî bi- 
nirxîne. 

21ê Adarê destpêka bi- 
harê ye. Sala 612 beriya 
mîladê heman roj weke 
bihara gelên Rohilata 
Navîn hatiye pîroz kirin. 
Serkeftina li dijî Dehak 
weke destpêka azadî û 
herwiha bihara gelan di 


dîrokê de hatiye nivîsan- 
din. Lewre hemû gelên vê 
herêmê Newrozê weke 
rojeke pîroz dibînin. Ji 
sala 1982yê vir ve, bi tay- 
betî li bakurê welatê me, 
bi agirê Mazlûm Dogan 
Newroz hemdem bûye û 
ji wê demê vir ve bi şêwe- 
yekî siyasî tê pîroz kirin. 

Di van salên dawî de, 
cejnên Newrozê bi sedan 
hezaran Kurdan tînin cem 
hev. Ji ber vê sedemê ra- 
yedarên dewleta dagirker 
ya tirk ji heman cejnê pirr 
ditirsin. Rêxistinbûna 
Kurdan ji bo dewleta tirk 
pirr xeternak e. 

îsal rayedarên dewleta 
tirk û yên AKPê çi ji destê 


wan hat kirin, daku New- 
roz bi tevlîbûna girseyên 
mezin neyê pîroz kirin. Lê 
belê çawa ku wan dixwest 
nebû, digel hemû qedexe- 
yan û zextê, li hemû deve- 
rên Bakurê Kurdistanê bi 
sedan hezaran Kurd da- 
ketin kolanan û agirê 
Newrozê gurtir kirin. Zext 
û zilma dewletê bû se- 
demê ku Newroz bi dil û 
can weke roja berxwe- 
danê pîroz bibe. 

Di dema pîrozbahiyên 
Newrozê de hovîtiya ra- 
yedarên dewletê baştir 
xwe eşkere kir. Li hem- 
berî rihê berxwedanva- 
niya Kurdan çavên 
rayedarên ewlekariya 


dewletê tarî bûn. Lewma 
li dijî parlementeran jî 
darê zorê hate bikaranîn. 
Kesekî weke Ahmet Turk 
ji aliyê polîsan ve lêdan 
xwar. Ev nêzîkatî rewşa 
tengaviya dewletê diyar 
dike. Eger dewleta tirk li 
hemberî rihê berxwedan- 
vaniya gelê Kurd tengav 
nebûya, wê heman nêzî- 
katî raber nebûba. 

Newroza 2012ê baş 
diyar kir ku dewleta tirk çi 
dike bila bike, ew ê nika- 
ribe li pêşiya çareseriya 
pirsgirêka Kurd zêdetir 
keleman biafirîne. Lewre, 
bê dil be jî, Recep Tayîp 
Erdogan daxuyand ku ew 
dixwazin bi BDPê re guf- 


tûgoyan bikin. Ez vê yekê 
weke encama Newrozê di- 
bînim. Dibe ku guftûgo ne- 
meşin, herwiha dibe ku 
BDP vê daxwaza AKPê bê 
bersiv bihêle, lê belê dîsa 
jî pêşî li merheleyeke nû 
vebûye. Di dema pîrozba- 
hiyên Newrozê de di çape- 
meniya tirkî de jî zimanekî 
« erênî» hate bikaranîn. 

Ez vê yekê jî baş dibînim. 
Digel hemû neyêniyan, 
wisa diyar e ku wê di sala 
2012ê de hin bûyerên bi 
xêr biqewimin. 

Derengî be jî, ez New- 
roza gelê xwe pîroz dikim 
û dibêjim hêvîdar im heya 
Newrozeke din pirr bûye- 
rên serkeftî bên jiyandin. 

Çandina diranan (împlantat) 


Çawa kêfxweş dibî? 

» Faktorên ku mirov kêfxweş 
dikin ev in: Razîbûna ji jiyanê, 
dewlemendî, pêwendiya soz- 
darî, spor, sîstema bargiriya laş 
û sedemên mîratî... 


K êfxweşbûn gellek 
caran bi şêweya ji- 
yanê ve girêdayî 
ye. Niha pirsgirêka wela- 
tên pêşketî ya zêdebûna 
hejmara kesên bi vî rengî 
heye ku yan nexweşiyên 
wan yên derûnî hene yan 
jî mêlankolîk in. Lewma 
eger tu jî li welatekî pêş- 
ketî dimîni, dibe ku ev 
agahî alîkariya te bikin û 
te kêfxweş bikin: 

• Sedemên mîratî: Bi 
rêjeya ji sedî 50 bandorê 
li ser kêfxweşbûnê dikin, 
lê şêweya jiyanêya pêşe- 
rojê û jîngehê tenê ji sedî 
10 bandorê dikin. Tiştê 
dimîne girêdayî çalakî û 
pêwendiyên civakîye, 
yanî kilîta kêfxweşiya her 
mirovekî di destê wî bi 
xwe deye. 

• Bêhna laş: Zana dibê- 
jin ku bi rêya bêhna laşê 
kesekî radeya dilxweşî û 
bextewariya kesekî tê di- 
yarkirin. Di têstekê de hat 
selimandin gava komek 
jin û mêr hatin komkirin 
û di salonekê defîlmekî 
tirsê hat nîşandan, dû re 
bêhna laşê wan hat ber- 
hevkirin. Di encamê de 
derket ku cudahiyeke 
mezin di navbera wan de 
heye. 

• Kesên temen mezin ji 
ciwanan bêtir ji jiyana 
xwe razî ne: Wek di lêkolî- 
neke navenda niştimanî 


ya amerîkî de bo kontrol- 
kirina nexweşiyan hatiye 
weşandin, piştî dîtin û 
tecrûbekirina jiyanê, 
kesên bi temen bêtir bi ji- 
yana xwe razî dibin. 

• Spor: ger tu bikarî 
rojê 20 xulekan û di her 
heftiyekê de 3 rojan, heya 
6 mehan sporê bikî, êdî 
hestkirina te bi kêfxwe- 
şiyê ji sedî 10-20 zêde 
dibe. 

• Sîstema bergiriya laş: 
kesên ku asteke zêdetir a 
bexteweriyê nîşan didin 
bêtir ji nexweşiyan dûr 
dikevin û rewşa wan a 
saxlemiyê ji kesên din pirr 
baştir e. 

• Dewlemendî: kesê 
dewlemend hest dike ku ji 
kesênfeqîr bextewertir e, 
lê kesêfeqîr jî hêvî dike ku 
di siberojê de dewlemend 
bibe. 

• Zewac: rêjeya bexte- 
weriyê tê de digihîje asta 
herî bilind, lê mixabin 
piştî pêlekê dadikeve, ne- 
maze gava pirsgirêk 
hebin. 

• Razîbûna ji jiyanê: jin 
piştî temenê 37 salî ûmêr 
piştî 42 salî bi jiyana xwe 
razî dibin. 

• Pêwendiya sozdarî: 
kesên ku pêwendiyeke 
wan a cihgir û berdewam 
heye ji kesên din zêdetir 
bextewertir in. 


»Ji bo cihê vala yê 
diranan çareseriyeke 
nûjen heye ku jê re 
implantat tê gotin, 
ango çandina dira- 
nekî nû. Di sê mehan 
de pispor dikarin di- 
ranekî implantat 
bikin. 


ç 

radêreyi 


andina diranan a bi rêya ope- 
rasyonê ango împlantat, gel- 
lek pêşketiye û heta 
rad^Peyeke baş wan kesên ku xwe 
dane ber operasyonê, razî dike. 

Bêguman diranê orjînal baştirîn 
core diran e û ti coreke din nikare 
cihê diranê wî bigire. 

Ev diranên ku tên çandin bêtir ji 
maddeya tîtanyûm tê çêkirin û cihê 
diranekî yan jî komeke diranan digire. 

Diranê çandinî dişibe diranê rastîn 
û di nava hestiyê laman li cihê diranê 
pûçbûyî tê danîn. Paşî ev hestî rûyê 
rêyên diranê çandî digire. 

Çawaniya çandina wan 

Pizîşkê pisporê operasyona diranan 
beriya ku biryar bide, bi rêya ront- 


genê çend wêneyên wê cihê tên girtin 
da ku zanibe dûr û nêzîkiya cihê çan- 
dinê ji demar û cihên hestiyar. 

Piştî hat zanîn ku ev cih, temenê vî 
kesî û core hestî bi kêr tê, wê demê 
cihê çandina diran tên bêhoşkirin û 
paşî bi rêya operasyoneke hûrbîn, 
doxtor rayê diran li ciyê destnîşankirî 
bi cih dike. 

Dema rayê diranê çêkirî di nava 
hestî de hat bicihkirin, bo çakbûna 
hestî û hevgirtina ligel diranê çandî 
demek pêwîst e, ev dem jî li gor rewşa 
tendirustî û temenê ew kes tê guhe 
tin. Ev jî herî zêde 3 meh in. 

Rêjeya serketinê 

Piştî lênerîna ji 
aliyê pizîşkê pis- 
por wê çandina 
diran bi rêya 
ji sedî 95 
serketî be. 

Ev serketim 
jî girêdayî 
çend fakto- 
ran e: 

• Eger 
kesê ku di- 
ranê wî 
h a t i y e 
çandin bi 
paqijki- 


rina diran û girîngîdayîna bi şêwri- 
mendiya doxtorê diranan xwedî îmkan 
û pêgîr be. 

• Tendirustiya giştîya laşê nexweşî 
piştî operasyonê. 

• Zîrekî û pisporiya pizîşk di dema 
operasyonê de. 

Bi nêrîna zanyarên diranan, çan- 
dina diranan baştirîn teknîk e ku şûna 
diranê rasteqîne bigire. Ev jî li gor li- 
berçavgirtina rewşa vî kesê ku ope- 
rasyon jê re tê kirin ku ji aliyê pizîşkê 
pispor biryara tê dayîn ka guncav e 
yan na. 





Xaçepirsi^ 

Çeperast: 1-Tirsonek, bê- 
zirav - Bûyer, babelot, 
afat. 2- Maddeyekkî- 
myewî, bi taybet di nava 
avê de dibe sedema nex- 
weşîya pençeşêrê - Grûp, 
tevn, tîm. 3- Dengê pisîkan 
(berepaş) - Kesên ji Cizîra 
Botan (berepaş) - Navekî 
keç û jinan. 4- Navekî zila- 
man, zavayê Hz. Mihemed 
- Ne buha, bi nîvê heq - 
Lêxistina bi serî, bi serê 
xwe li hinekan xistin - 
Cejn, şahî (berepaş). 5- Bi- 


cîhkirin, daniştandin, rû- 
niştandin. 6- Du tîpên go- 
tina "mecûs" - Notayek - 
Mal, avahî, cîwar. 7- Nex û 
benê zirav - Yek, ne cot. 8- 
Belgename, tiştê ku mirov 
pê tê naskirin - Çêbû, hat 
dinyayê. 9- Zadê hêrayî, 
toz (berepaş) - Bi taybet 
jinên herêma Mêrdîn, 
Omerya û Binxetê li xwe 
dikin. 10- Pirç, por - 
Dixan, dûman - Sembola 
elementa Nîkel ê. 


Serejêr: 1-Bawerkirin, ba- 
werîya bi îman. 2- Fêkîyek 
wek incas an - Namûs, 
heya, agir. 3- Çêbûn, ji day- 
îkbûn - Ji şîr çêdibe, dewê 
hişk û tîr (berepaş). 4- Strî, 
strîyên daran - Hawar, fe- 
ryad, alîkarî xwestin. 5- Alî- 
girên Împaratorîya 
Osmanîyan - Xak, erd, 
dema êşê tê gotin. 6- Na, 
no, nexêr - Doktor (bere- 
paş) - Li bakurê Kurdis- 
tanê bajarek. 7- Serweta 
binê erdê, defin (berepaş) - 


Lêborîn, azadkirin. 8- Alî- 
girê germ û hişk, sofî, mirîd 
(berepaş). 9- Mala koçeran, 
çadir - Cahil, xeşîm, nex- 
wendî. 10- Bi "Mîran" ve gi- 
rêdayî, tiştên girêdayî 
gotina "mîr". 11- Fabrîka 
hêrana zad, çerx. 12- Mar- 
kayek trimbêlên Fransî, 
kurtgotina Renaûlt. 13- 
Beş, şax, bask (berepaş). 
14- Temam, bihêle, têr dike 
(berepaş). 15- Di dîrokê de 
dewletek Kurd. 16- Dûvik, 
boçik. 


9 10 11 12 13 14 15 16 

























































































































































Karîkûtor 


|Tu fedî naki çûkan dikujî 
Ma tu ji Xwedê nati 


rt 


^eyy | 3et*V J 1 ^ayîk bvx 


îrade ji bo 
zarokan girîng e 


l: 


B i gor pisporan zarokên ku 
ser wan pêwendiyên rikdar 
(înat) nayên danin û bo xw 
îspatkirinê serbest tên berdan 
li ser wan pirr zêde zext nayên 
kirin, li gor zarokên din, zêdetir 
ji xwe ewle ne û ji xwebav eriya 
wan zêde ye. Dema zarok di 
jiyana civakî de karibin xwe îsbat 
bikin, hesta "xweser" bûnê di wan 
zarokan de pês dikeve û hêza bi- 
ryardayîn û hevkariyê derdikevin 
holê. 

Li a^iyê din, di navbera 2-9 sa- 
^arokan de tevgerên neyênî 
erojê de di wan zarokan de 
demê peydabûna rikdarî, 
hêrsdarî, ezezetî û 


H eyv roja 28.01.2012ê li Berlinê ji dayik bûye. Dayika wê 
Alman e, bavê wê Arî jî ji başûre bajarê Duhokê, ji Ba 
Kurdistanê ye. 

Heyv dixwaze xwe bi zarokên ji welatê xwe bide naskirin. E 
pêşî ye û xwişk û birayên wê tune ne. 




XAROK 


' Rojbûn an jî şahiya te ye û tu jî dixwazî wêneyê 
xwe li vir bibînî? Ji me re bişîn: info@rudaw.eu 


'— : - : —\ 

JIR, EVIN, 

FIROK, 

NÛJÎN, 

EFRÎN, JOR, 

MEH, NEH, 

KERKÛK, 

BAJAR, 

RAMAN 





















































































